Zu barik ezingo bainuke… • ZUZEU\nZu barik ezingo bainuke… –\nBarkaidazu, hasiera batean zure izaera bera zalantzan jartzeagatik. Txiki-txikitatik ezagutu zintudan. Hasiera batean ez nuen zalantzan jartzen zurekin egiten nituen gauza horiek. Garai hartakoak ordea, ez ziren garrantzitsuak, nire haurtzaroko bizitza zen eta.\nNerabezaroan zuk nirekin egon nahi zenuen. Ni, ordea, zalantzati. Barkaidazu laztana, ez baitzintudan ulertzen. Nire nortasuna bera zalantzan jarri nuen, identitate-krisia ere edukitzeraino. Garai hartan nire burua zalantza-dantzan zebilen. Izan ere, zurekiko maitasuna besteen aurrean erakustea bera ere ez nekien egokia zen. Zure itxuraz ere ez nengoen ziur. Pentsa, ez nekien nire gustukoa zintudan edo ez!\nBaina aurrerago, 17 urte nituenean, konturatu nintzen erabaki irmoa hartu behar nuela. Zirt edo zart egin behar nuen. Bai. Eta, ez nizula berriro ere huts egingo zin egin nion nire buruari. Izan ere, ohartu nintzen zu gabe ezin izango nituzkeela hainbat eta hainbat gauza egin. Ezingo nituzke Gorka Urbizuren abestiak ulertu.\nEzt a hain gogoko ditudan Eñaut Elorrietaren letra horiek ere. Ezta Huntzarenak ere. Zerrenda amaigabea da. Izan ere, zuk helarazi dizkidazun xehetasun eta ñabardura horiek gabe ezingo nituzke, sakon-sakonean, bene-benetan ulertu. Zuk, hala ere, pazientzia handiz itxaron zenuen ni eroso sentitu arte. Lagunek baino, nagusiek esaten zidaten zein maitakorra zinen. Bitxia, ezta?\nBarkaidazu, laztana, eragin izan ahal dizudan min horrengatik guztiagatik. Badakit ez zarela onena ezta txarrena ere. Baina zuk zure altzoan jaso nauzu, besarkatu nauzu beste inork egiten ez duen bezala. Nire familia bera bezalakoa zara. Ez zara munduko onena edo txarrena, baina neure-neurea zaitut. Badakit ez didazula huts egingo, beti egongo zarela hor nire zain. Nire mespretxuak barkaezinak dira.\nBeti izango zaitut presente, bihotza, nire pentsaeran, nire hitzetan eta besteekiko harremanetan. Hemendik aurrera, besteen aurrean lotsarik gabe eta harro defendatuko zaitudala hitz ematen dizut. Izan ere, zuk ez diozu inoiz besteei esan zer edo nola hitz egin behar zen. Bai, badakit ez zarela indartsuena edo boteretsuena. Baina nik zaren bezala maite zaitut. Nire kuttuna zarelako. Nire zeraren… nire arimaren parte ere zarelako. Ezingo zaitut inoiz ahaztu. Ezingo zintuket nire bihotz eta burutik atera, gaur bertan ere hilko bazina. Eta ziur nago nire ondorengoek ere, berdin jokatuko dutela. Izan ere nire aberriko hizkuntza zara, euskara.


Egubakoitzean jokatuko duten Eibar-Sanse partidurako sarrerak salgai daude - Debagoiena - Goiena.eus\nEgubakoitzean jokatuko duten Eibar-Sanse partidurako sarrerak salgai daude\nXabi Urzelai 2016-07-19 12:50\nEgubakoitzean, uztailak 22, jokatuko dute Eibarrek eta Sansek lagunarteko partidua Atxabalpen, eta sarrerak dagoeneko salgai daude Monte eta Ziorla tabernatan (4 eta 16 urte bitartekoendako 3 euro, eta nagusiendako 8 euro). Abuztuaren 10ean, ostera, Realeko lehenengo taldearen kontra neurtuko ditu indarrak Eibarrek, Bergaran.\nEliteko futbol taldeak hasi dira denboraldia prestatzen, eta lagunartekoak jokatzen. Hala, Mondrak eta Arrasateko Udalak antolatuta, egubakoitzean (19:00, Atxabalpe) Eibarrek eta Sansek lagunartekoa jokatuko dute. Talde armagina ondo indartzen dabil datorren urtera begira; Yoel Rodriguez, Bebe, Pedro Leon, Florian Lejeune... Eibarko taldeak egin dituen fitxaketetako batzuk dira, eta baliteke egubakoitzean Atxabalpen jokatzen ikusi ahal izatea. Euren aurrean Realeko bigarren taldea izango dute, Sanse. Imanol Alguacilen taldea joan den astelehenena hasi ziren lanean, eta egubakoitzekoa bigarrehn lagunartekoa izango dute, joan den zapatuan Berioren kontra jokatu zuten-eta lehenengo partidua.\nAbuztuaren 10ean, Agorrosinen\nHurrengo futbol hitzordua, berriz, abuztuaren 10ean izango da. Orduan, Kilometroak 2016ren barruan Realeko lehenengo taldeak eta Eibarrek jokatuko dute, Agorrosinen. Ordurako futbol taldeek etxerako lanak aurreratuago izango dituzte, eta taldeak erritmoa hartzen joango dira. Realak udan, guztira, hamar norgehiagoka jokatuko ditu. Vila-realen kontra jokatuko dute zapatuan, hilak 23, eta ondoren etorriko dira Herbeheretan, eta Ingalaterran jokatuko dituzten norgehiagokak: Konyaspor (uztailak 27), NEC Nimega (uztailak 29), Heerenveen (uztailak 30), Burnley (abuztuak 5) eta Middlesbourgh (abuztuak 6) izango dira kanpoan egingo duten egonaldian jokatuko dituzten partiduak. Ondoren –abuztuak 10– etorriko da Bergarako partidua, Reala eta Eibar zein baino zein gehiago Agorrosinen, eta abuztuaren 13an Alemanian izango dira txuri-urdinak, Bayern Leverkusen taldearen kontra jokatuko dute-eta.


Gaur egun, hondakinen %70 bereizten da Tolosan - Tolosa - Tolosaldeko ataria\nGaur egun, hondakinen %70 bereizten da Tolosan\nJosu Artutxa Dorronsoro 2021-04-15 11:59\nHondakinen bilketa hobetzeko asmoz, udalak abian jarritako sentsibilizazio kanpainak «erantzun oso ona» izan du; 656 herritarrek hartu dute parte otarraren zozketan.\nHondakinen bilketa datuak hobetu, ohiturak aldatu eta azken aldian herrian atzemandako arazoei irtenbidea ematen saiatzeko, Birzikla dezagun gehiago eta hobeto sentsibilizazio kanpaina jarri zuen martxan Tolosako Udalak. Hilabete bat igaro ostean, ekimenak «oso emaitza onak» utzi dituela adierazi du Patxi Amantegi ingurumen zinegotziak. Herritarren aldetik ere, erantzuna «oso ona» izan dela esan du. «Tolosarrek adierazitako interesak, etorkizunera begira ditugun helburuak betetzera doan herria dela ikusi da».\nGaur egungo bilketa datuak hobetze aldera, herritarrak informatzea izan da kanpainaren helburua. «Honen emaitza zehatzak, ordea, denboran zehar ikusiko ditugu. Izan ere, mota honetako kanpainak ez dira hasi eta bukatzen, lanketa pedagogikoak jarraipena izan behar duelako denboran», esan du Amantegik.\nArtelaz enpresak egin du hilabetez luzatu den kanpainaren jarraipena eta azterketa. «Lanketa berezia egin du, batez ere, tamaina handiko hondakinen, kartoi komertzialaren bilketaren eta edukiontzi grisera zein marroira botatzen diren hondakinen inguruan. Horrez gain, kartoia uzteko guneak K ikurrarekin margotu dira», azaldu du zinegotziak.\nHELBURUA, HIRU LAURDEN\nKanpainaren lehen balorazioa egin ondoren, Amantegik emandako datuen arabera, gaur egun, hondakinen %70 bereizten da Tolosan. «Herritarrak kontzientziatuta daude, eta horren isla dira ditugun bilketa datu onak. Baina horiek oraindik hobetu ditzakegu. 2023rako gaikako bilketa tasa %75era igotzea baita erronka nagusiena».\nHelburu horretara iristeko, eta herritarrak gehiago kontzientziatzeko helburuarekin, udalak ekimen berriak egiten jarraituko duela aurreratu du. «Esaterako, hondakin organikoen harira, mankomunitatearekin elkarlanean ariko gara, kanpainarako sortutako esku-orriak hainbat hizkuntzatara itzuliz, informazioa tolosar guztiengana heltzeko. Gainera, kanpainan zehar herritarren partetik jaso ditugun ohiko zalantzekin txosten bat egingo dugu. Ingurumena zaintzeko eta kontserbatzeko ezinbestekoa da gaikako bilketa egokia egitea, eta aldi berean, herritarrei erraztasunak ematea».\nHONDAKIN HANDIEKIN, KEZKA\nKanpaina hastearekin batera, haren berri emateko, lanketa pedagogikoa abiatu zuen udalak. «8.000 esku-orri banatu ziren Tolosako etxebizitza guztietara, hondakinen sailkapenari eta bilketari buruz», adierazi du Iñigo Muñoz ingurumen teknikariak. «Tolosako komertzioetara bideratutako informazio kanpaina zehatza ere egin da, eta guztietan, kartoia uzteko K guneen inguruko informazioa eman da, puntu guztien kokapena zehazten duen mapa batekin batera».\nHain zuzen, kartoi komertziala eta tamaina handiko hondakinak dira udalaren kezka nagusietako bat. «Hori dela eta, ingurumen hezitzaileek pegatinak jarri dituzte edukiontzi grisetan, baita gaizki utzita agertu diren tamaina handiko hondakinetan ere», esan du Muñozek.\nBi astez, edukiontziak dauden guneetan, herritarrei informazioa eskaintzen aritu ziren ingurumen hezitzaileetako bat da Aiala Ezeiza. «Guztira, 800 lagunekin hitz egin dugu, eta edukiontzi ezberdinetara bota daitezkeen edo ezin diren elementu jakin batzuen inguruko zalantzak argitu ditugu», adierazi du.\nHerriko 362 komertzio eta 47 tabernatara ere egin dituzte bisitak. «103 establezimendutan ez zuten K puntuen berri, baina gehiengoak adierazi du gune horiek erabiltzen hasiko direla». Bestalde, Ezeizak jakinarazi du tamaina handiko hondakinen birziklapenerako pegatinak mantenduko direla.\nAzkenik, hezitzaileek egindako elkarrizketetan parte hartu duten herritarrek, bertako produktuekin osatutako otar bat eskuratzeko aukera izan dute. 656 herritarrek hartu dute parte zozketan eta Arantxa Larrañaga izan da sariduna.


P1 Aparkalekua - aireportua Bilboko - Aena.es\nBilboko aireportuko P1 aparkaleku nagusia bidaiarien terminalaren iparraldeko aurrealdetik 100 metrora dago. Eraikinak bost solairu ditu, 2.924 plazetarako edukierarekin, eta lurrazpiko galeria baten bidez terminal eraikinarekin komunikatuta dago. 4 egun baino egonaldi laburragoetarako aukera onena da, baita bidaiariak eraman edo jasotzeko ere.\nAurrez erreserba eginez gero, deskontu handiak izango dituzu.\nIkus aparkaleku orokorra P1 planoan\n2.924 horietatik 2.357 txandakakoak dira (54 mugikortasun murriztua duten pertsonentzat).


Deustuko Unibertsitateko Aisiazko Ikaskuntzen Institutuak Boloniak sustatutako metodologia berrira egokitutako irakasle taldea du, eta talde horrek ikaslea laguntzen eta gidatzen du bere ikasprozesuan.\nIrakasleak berrikuntza pedagogikoko prozesuan daude inplikatuta, eta horrek dakar ideia berriak onartzea, horiekin pixkanaka identifikatzea eta irakaskuntzako erantzukizun batzuk (besteak beste ikaskuntza autonomo eta esanguratsua sustatu, garatu eta erraztuko duen lidergoa) beren gain hartzeko berariazko prestakuntza izatea.\nProgramak ikaskuntza autonomo eta esanguratsua garatzen du, DUko ikaskuntza ereduan oinarrituta, eta lineako prestakuntzako plataforma du lagungarri (ALUD).\nTutorea ikasturte osoan zehar.\nIrakasgai bakoitzeko tutorea.\nPraktikak egiteko tutorea.\nMaster amaierako proiektua egiteko tutorea.\nBakarkako/taldeko lan bat irakasgai bakoitzeko\nKlaseetara joatea eta parte hartze aktiboa izatea\nIkasleak egindako beste lan edo produktu batzuk (idazkiak, aurkezpenak, dokumentazio bilaketak)\nEzinbestekoa izango da saioen % 80ra, gutxienez, joatea.\nIrakasgai bakoitzeko tutoreen ebaluazioa, ikasleak gaitasunak lortu dituen ala ez aztertzeko.\nTutore akademikoen eta kanpoko praktiketako tutore profesionalen ebaluazioa. Praktikak amaitzean, parte hartu duten tutoreen bidez, praktikei buruzko informazioa jasoko da, ikasle bakoitzak zer egin duen eta tituluko gaitasunak zein puntutaraino lortu dituen jakiteko.\nMasterraren amaierako lanaren prozesua eta emaitza. Masterraren Amaierako Lana eginda bukatzen du ikasleak bere prestakuntza-prozesua. Masterraren amaierako lana epaimahaiak ebaluatuko du, eta jendaurrean defenditu beharko du ikasleak.\nMasterraren amaierako kalifikazioak kontuan izango ditu ebaluatzeko alderdi guztiak, bi seihilekoetan erabili direnak. Baldin eta Masterraren Programako kreditu guztiak gainditzen badira lortuko da nahikoa (gutxieneko hori), irakasgai bakoitzerako ezarritako irizpideak aintzat hartuta.\nLehenengo seihilekoa (urritik urtarrilera).\nBigarren seihilekoa (otsailetik ekainera).\nOhiko deialdia urtarrilean (lehenengo seihilekoa) eta ekainean (bigarren seihilekoa).\nUztailean ezohiko deialdia.\nMasterraren amaierako lanaren ebaluazioa bigarren seihilekoaren amaieran egingo da. Masterraren amaierako lana egiteko, gaindituta eduki beharko dira gutxienez lehenengo seihilekoan eskaintzen den Oinarriak gaiaren 10 ECTS.\nLehenengo eta bigarren seihilekoetan ebaluatuko diren gaiak eta kredituak hauek izango dira:\nJakintzagaia Irakasgaia ECTS Seihilekoa\nOinarriak (8 ECTS)\n50492. Aisiaren fenomenoaren oinarri teorikoak 5\n50493.Aisia sektorearen enpresa oinarriak 3\nAisiako proiektuen zuzendaritza\n50494. Aisia politikak eta aisiarako eskubidea 5\n50495. Aisia proiektuen kudeaketa eta komunikazioa 7\n50496. Hezkuntza, programazioa eta animazioa 6\n50497.Aisiako proiektuen azterketa: kultura, kirola, turismoa eta jolasa 4\nKudeaketa teknikoa (A hautazkoa) (10 ECTS)\n50498. Kudeaketa teknikoaren berariazko arloak 7\n50499. Kudeaketa prozedurak eta tresnak 3\nIkerketa eta aholkularitza (B hautazkoa) (10 ECTS)\n50500. Ikerketako eta aholkularitzako metodologiak 5\n50501. Ikerketako eta aholkularitzako lanen azterketa 5\nPraxia 50502. Praktikak 10\nMAL 50503. Masterraren amaierako lana 10


Antoniuttiko skateparka berrituko du udalak - Iruñea - euskalerriairratia.eus\nAntoniuttiko skateparka berrituko du udalak\nEuskalerria Irratia 2019-10-07 17:15\nSkateparkeko gainazalak, babes metalikoak eta osagai guztiak berrituko dituzte. Inbertsioa, 171.233 eurokoa, 2019ko eta 2020ko aurrekontuetan sartuko da.\nIruñeko Udalak erabat berrituko ditu Antoniuttiko skateparkeko gainazalak, babes metalikoak eta osagai guztiak, Fermín Alonso Proiektu Estrategikoetako, Mugikortasuneko eta Jasangarritasuneko zinegotzi ordezkariak gaur goizean aurkeztutako proiektuarekin bat. Lanak osatzeko, bi arrapala berri sortuko dira, eta beste batzuk eta erdiko piramidea aldatuko, baranda gehiago jarriko dira, eta 4 estolda-zulo jarriko, euri-urak bideratzeko.\nTokiko Gobernu Batzarrak gaur onetsi du obrak kontratatzeko proiektua eta administrazio-espedientea, 171.233,51 euroko aurrekontuarekin. 2019an egindako gastua, Finantza aldetik Jasangarriak diren Inbertsioen barnekoa, 54.035 eurokoa da, eta gainerako 117.198,51 euroak 2020ko ekitaldi ekonomikoak hartuko ditu bere gain. Lanak egiteko epea 4 hilabetekoa da. Proiektua Daniel Yábar arkitektoak erredaktatu du.\nKirola bizikletan, patinean edo patinetean egiten dutenentzat\nGaur egun Antoniuttiko parkean, aldeetako batean daude kirol kaletarrei zuzendutako instalazioak, besteak beste skateboard, bmx, roller eta scooter praktikatzeko. 1998an eraiki ziren, 1.145 m2-ko azaleran, eta bainuontzi, bihurgune eta arrapala batzuez osatuta daude, erdi-lurperaturik eta hormigoiz eginda, guztiz. Denborarekin, gainazalak hondatu egin dira, eta zuloak eta harri askatuak daude, eta horrek arriskua ekartzen du erabiltzaileendako. Gaur aurkeztutako proiektuarekin instalazioa zaharberritu nahi da, gaur egungo behar eta eskarietara egokituz eta segurtasun-baldintzak hobetuz.\nProiektu berriak skate parkearen arrapala batzuk eta erdiko piramidea aldatzea eta hobetzea proposatzen du; piramideari, hain zuzen ere, bi zintarri jarriko zaizkio, bat goiko partean eta bestea behekoan. Horretaz gain, ‘corner’ izeneko bi arrapala berri diseinatu dira, ‘miniramp’ delakoarekin lotzen direnak, funtzionalitatea eta irristaketa-lerroak hobetuz. Planteatzen da, halaber, ‘quarter channel’ eta ‘grind box’ deituriko hegalen diseinua aldatzea, bai eta ‘wallride’ izena duen elementua ere, instalazioaren funtzionalitatea hobetzeko. Proiektuan jaso da, baita ere, barandak jartzea gunearen perimetro osoan.\nArrapalak aldatu eskari berrietara egokitzeko\nObrekin, ekialde eta mendebaldeko hormak botako dira, eta aldaketak eginen dira ‘wallride’ eta ‘grindbox’ arrapaletan, ‘quarter cannel’ delakoaren eskaileretan, etab. Horretaz gain, lurra hondeatu eta profilatuko da ‘corner’ izeneko eremuan, honela hondeaketaren profila doituz proiektatutako bihurgunearen erradioarekin bat. Ondoren, skate parkea osatzen duten metalezko osagai guztiak berrituko dira. ‘Coopings’ zaharren gainaldea ‘cooping’ berri batekin ordezkatuko da, 2”-ko altzairuzko tutu batekoa, angelu forman soldatua.\nHorrekin batera, jolas-eremu berriak eta hormigoizko blokeko hormak eraikiko dira, eta bihurgune guztietan obrak eginen dira, eskuzko pikatzailearekin, zimurtasun eta itsaspen handiagoa lortzeko gainazal berrietan. Ondoren, errodadura-gainazal osoa hormigoituko da, bertan, 10 cm-ko lodierako hormigoizko lauzekin, sare elektrosoldatuekin armatuak. Azkenik, segurtasun-barandak eta irristaketa-barandak jarriko dira, eta estolda-zulo berriak ere, xafla zulatuaren bidez.\nObrak esleitzeko, 100 puntu emanen zaizkie, gehienez ere, jasotako proposamenei, honela: 45 puntu, gehienez, eskaintza ekonomikoari; 24 puntu, gehienez, proposamen teknikoari; 15 puntu, gehienez, obrak gauzatzeko epeari; 6 puntu, gehienez, ingurumen-baldintzei, eta 10 puntu, gehienez baldintza sozialei.


Petacchi 1 – Cavendish 0 – Tropela.eus bloga\nBidaltzailea:Egoitz\t 2009-05-10 2011-02-01 14 iruzkin Petacchi 1 – Cavendish 0 sarreran\nHori da gaurko etapan utzi digun emaitza. Lehen round-a italiarrarentzat. Zaharra gazteari gailendu zaio, ingelesaren saminerako.\nAtzoko erlojupeko zoragarriaren ostean, kinielatan Team Columbia-High Road taldea faboritoen artean bazen ere, inork gutxi espero zuen Garmin-Slipstream bezalako talde bati irabaziko zionik, batez ere azken hauek aurrekoen erreferentziak izango zituztela jakinda. Hala ere, Columbiak erakustaldia eman eta Cavendishek maillot arrosa janzteko ohorea izan zuen. Bazirudien 100 urte betetzen dituen Italiako lasterketari espero baino hobeto ekin ziola ingelesak.\nGaur zen, ordea, Man irletako gaztearen eta Petacchi Italiarraren arteko lehen testa. Gaztea beteranoaren aurka. Tropeleko lehiakideen artean Cavendishen alde %79,9 eta Petacchiren alde %17,7. Multzoen azterketan arriskatzeaz hitz egiten nuen, batez ere ez bai baikenekien bi hauen arteko lehiak zer eskainiko zigun. Gaur izan da lehen round-a eta Petacchi, pronostiko askoren kontra, garaile. Erraz irabazi dio gainera ingelesari argazkian ikusten den bezala.\nEgungo liderrari batere graziarik ez dio egin bigarren geratzeak. Ez nau harritzen. Baina beharbada ingelesak konfiantza gehiegirekin ekin dio azken metroei eta ezustean harrapatu du Petacchi zakur zaharrak. Gakoa hor egon daiteke ez baitut uste Petacchi Cavendish baino azkarragoa denik. Oraingoz 1-0 italiarraren alde. Biharko etapa ere esprintean erabaki daiteke. Nor gailenduko da?\nBidaltzailea:Egoitz 2009-05-10 2011-02-01 Hemen argitaratua:Italiako GiroaEtiketak: Cavendish, Petacchi


2018ko xanisteban jaiak iragartzeko kartel lehiaketa, martxan | El Diario Vasco\nOiartzun2018ko xanisteban jaiak iragartzeko kartel lehiaketa, martxan\n2018ko xanisteban jaiak iragartzeko kartel lehiaketa, martxan\nFesta Batzordeko kideek parte hartuko dute epaimahai moduan.\nEegileei dei egiten zaie genero berdintasunaren irizpidea txertatzeko euren lanetan\nBASTEROBERRI OIARTZUN. Jueves, 3 mayo 2018, 00:14\nOiartzungo udaleko Kultura batzordeak 2018ko xanisteban jaiak iragartzeko kartel onena hautatu asmoz aurtengo kartel lehiaketa jarri du martxan. Maiatzaren 31 arte aurkeztu daitezke lanak udaletxeko Informazio Bulegoan, astelehenetik ostiralera 08:00etatik 14:30era. «Azkeneko egunean, hilak 31, goizeko 13:00etan bukatuko da lanak entregatzeko ordua», argitu du Iosune Cousillas Kultura zinegotziak.\nAurreko urteetan bezalaxe, kartelaren neurria 70x50 cm-koa izango da. «Nahi den teknika erabili daiteke kartela sortzeko garaian. Nahitaezko baldintza, 'Xanistebanak 2018' leloa agertzea izango da», azpimarratu du Cousillasek. «Nahi duen guztiak parte hartu dezake, original bat baino gehiago aurkeztuz ere bai. Hori bai, egileak ezingo du kartela sinatu. Bere datu pertsonalak lanarekin batera entregatuko den gutunazal itxi batean idatziko ditu (izen-abizenak, helbidea, telefonoa eta langabetua bada, froga-agiria)».\nBost sari jokoan, aurten ere\nHerriko festak iragartzeko kartelean genero berdintasuna bermatzeko irizpideak kontuan hartuko dira. Bost sari banatuko dira aurten ere: irabazlea (xanistebanetako irudia izango dena karteletan, egitarauan eta 'Oiartzun 2018' urtekarian; 600 euro); oiartzuar onena (300 euro); bi akzesit (bakoitza 50 euro) eta gaztetxoen lana sustatzeko, 100TZE Sormen Espazioko beka (urtebeteko eskolak doan). Epaimahaia, betiko moduan, Festa Batzordeak osatuko du eta haren erabakia uko ezinekoa izango da.\nOiarpeko Oroitz Sein, jubenil mailako Gipuzkoako txapeldun\nAtzo eta gaur, antzerkitik antzerkira\nAmaitu da aurtengo Guraso Eskola, Elizalde Herri Eskolan Udako kirol eskaintzan izena emateko epea zabalik Elorsoro kiroldegian


2020 Taurus Horoskopoa - Taurus\n2020 Taurus Horoskopoa\n2020. urterako Taurus Horoskopoa x\nIzpiritua:Aldaketa, Rollercoaster, Break, Freedom.\nBisitatzeko lekuak:Suedia, Kalifornia, Japonia.\nIkasi beharreko gauzak:Astrologia, Pilotatzea, Salsa.\nTaurus ordezkarien bizitzan, 2020. urtea aldaketen urtea izango da, gutxi gora behera zorrotza, eta esperientzia estresagarrietan pilatu liteke nahikoa malgua ez bazara. Bizitzako ezusteko guztien aurrean egonkorra bihurtzen zaituen oinarria lantzen eta konturatzen zaren nor zaren izateko askatasuna zarela eta zeure burua guztiz adierazteko, edozein dela ere zure benetako egoera aldatu litekeen hilabete batetik bestera. Udaberriak bira emozional zorrotzak eta aukera berriak ekartzen ditu zure bidean, denbora daramazun edozein erraietatik ateratzen lagunduko dizutenak. Hau da aldaketak zure bizitza ahalik eta modu desberdinenean eragin eta birmoldatzeko aukera emateko.\nUdan maitasun istorio debekatu edo bitxien bidez berotu zaitezke eta idealizazioak aspalditik eusten saiatu zinen zenbait gotorleku eraitsi ohi ditu. Egon zaitez lurrean eta mugitzen, zure gorputzak eta buruak toxinak garbitu eta Unibertsoaren erritmoarekin sintoniara mantendu ahal izateko. Abuztuaren amaieran, maitasun istorio sakonak eta epe luzerako konpromisoak amaitu edo are larriagoak izango dira. Ez zaitez konformatu pozik jartzen zaituenarekin eta irribarrea jartzen. Seriotasunak urrunera eramango zaitu, baina zure mundu intimo eta emozionalak erraztasuna, samurtasuna eta maitasuna behar ditu batez ere.\naquarius emakumea eta gemini gizona\nApirila zure munduan eragin handia duen hilabetea da, zure habitat naturaleko kide ez zarela sentitzen duzunean, maite zaituzten jendez inguratuta. Zure talentu batzuentzat ikusi eta aitortu ezean, zeure buruarenganako fedeak bakartia, triste eta gaizki ulertuta sentitu beharrean desberdinak izateko aukerak antzemango dizkizu. Zure esku dago beste batzuk inspiratzea eta edertasuna bizitza askotan sartzea, baita zurea ere; beraz, jarduera maitagarri eta inspiratzaileetatik urruntzen zaituzten sinesmenak eta sinesmenak baztertzen saiatu zaitezke.\nUrte oso honek askapen sentimendu latza eta agerikoa dakar. Urano Taurusen egon da denbora batez eta dagoeneko ohituta zaude bere kolore distiratsu eta distiratsuekin, baina estresa desagertu ahala, arnasa hartzeko aukera ematen duten aurrerapen eta aldaketarako aukera ugari ikusiko duzu. Une egokia da zikloak hausteko, iraganean gaizki sentiarazten zintuzten traba eta sinesmenak heredatu zituzten arazoei aldaketak egiteko. Eman kredituari eta mugitu zure bihotzak eramaten zaituen lekura, ahalik eta auto-inposatutako murrizketa gutxienekin.\nFisiologia eta Gorputza\nEstresa da fisiologiaren etsairik handiena 2020an, aldaketak gertatu eta eguneroko ohitura hartzen baitute. Zailtutako bideei eustea ziurrenik ez da posible izango, baina ahal duzun guztia egin beharko zenuke zabor-janari, lo falta eta azkar birsortzeko eta sendatzeko denbora behar duen edozein osasun arazori aurre egiteko. Izan zaitez lehenik zure gorputzarekin samur, eta tratatu eduki mental, profesional eta emozional guztiak geroago. Espasmoa askatzeko, meditatu, erlaxatu, luzatu eta zure muskuluak naturalak eta aske sentitzen uzteko.\nMaitasuna eta Familia\nHarreman emozionalak berebiziko garrantzia du aurtengo ikasturtean eta ez du zentzurik eboluzioaren eta hazkunde pertsonalaren hasierako energiari aurre egiteak normalean saihestu nahiko zenituzkeen maitasun istorio bizien eta mendizaleen bidez. Aukera bitxi batzuk egin litezke, batez ere epe luzeko loturetan daudenek ihes-aterik gabeko zulo batean sartuta daudela sentiarazten dutenak. Gogoratu askatasun eta espazio pertsonalaren egoera barrutik datorrela eta itzul zaitez botere pertsonalaren muinera, non zauden erabakitzen duzun ala ez, mantendu leial iraganeko aukerekin edo jarraitu aurrera.\nMartxoaren hasieran eta abuztuaren amaieran konpromiso emozionalen erronkak jartzen dira zure aurrean eta zaurgarria bihur zaitzake familia baino karrera aukeratzerakoan edo zure bihotzarekin samur egoteko behar den orekatik kanpo zaude. Zenbait ideal zalantzan jarriko dira uda hasi ahala, eta askok bereizketa krisia edo alferrikako ubelduretatik babesteko bakardade garaiak gainditzeko behar duzun argia izango dira. Murgildu udazkenean burua altxatuta, ausarta azaleratzen den emozioari aurre egiteko. Konexio bero eta osasuntsuak ondo sentitzen den distantzia naturalean egingo dira.\nLana eta Finantzak\nApirilaren amaierak aukera izugarriak dakartza irudi osoa eta ibilbidea aldatzeko eta inbertsio arriskutsuak ekar ditzake, zure arazo existentzialak kapritxoz jokoan jartzen ez diren puntu seguru batetik ebaluatu beharko liratekeenak. Zuhurra izan arren, urtea izango da aske uzteko, askatzeko, autonomoentzako jarduera aukeratzeko bederatzi eta bost lantokiko egonkortasuna baino, eta zure barne-autoritatea entzuteko agintaririk handiena bihurtzen duena. Jarrai pentsatzen kutxatik kanpo, zure iritzi jakitun eta hobearen aurka jabetu zinen arazoetatik askatzeko prest. Zure lehentasunak bere tokian eta zure emozioekin eta balio pertsonalekin bat etorriz, sariak erraz etorriko dira.\nVirgo Irakurtzen Dut Akuarioa Sagitarioa Eskorpioia\ntaurus gizonezkoa eta minbizia emakumezkoa\npiszak eta piszak ohean\nzer hilabetea da aries\nCapricorniorako partidarik onena\nsagitario emakumea eta minbizia gizona\naries eta aries bateragarriak dira


Udan ahozko osasuna zaintzeko 7 aholku | Web Colegio de Gipuzkoa\nKontuz kirolarekin: oporretan kirol gehien egiten dugun unea da, horregatik udan hortzetako traumatismo gehiago izaten dira. Ukipen-kirolak egin behar badituzu, ez ahaztu aho-babesle bat jartzea eta gogoan izan, traumatismoa izanez gero, beharrezkoa dela dentista batera lehenbailehen joatea\nZaindu zure higienea: oporretan gaude, baina gure ahoa ez. Jarraitu ohiko higienearekin, hortzak eskuilatu, gutxienez egunean bitan (gero eta bi minutuz), pasta fluordunarekin (bakoitza bi minutuz), zetaz garbitu eta gauez edo hortzetako eskuilarekin gauean.\nMurtxikatu azukrerik gabeko txiklea: batez ere hortzak eskuilatu ezin dituzun uneetan. Masatu txiklea listua garbitzen laguntzeko, nahiz eta hori bakarrik ez du eskuilatzea ordezkatu behar.\nKontuz kloroarekin: igeriketa modu profesionalean egiten baduzu edo igerilekuan ordu asko ematen badituzu, jakin ezazu kloroak ahoko pH-a aldarazten duela, hortzak desmineralizatzea lagunduz. Eragin hori saihesteko, hortzak fluor-pastarekin garbitu eta, dentistak adierazten badu, kolutorio bat erabili.\nGoza ezazu zure udaz. Pentsatu zure ahoan, zaindu zure osasuna.


bertonaldizkaria 2013-09-30 10:20\nAsko dira gurean irailean jairik jai ibili diren auzoak. Ondo pasatzeko aukera ugari egon da Mahatserrian lekuan lekuko Jai Batzordeen lanari esker.\nJaietan asteburu euritsua izan duten arren, balorazio “bikaina” egin du Solokoetxeko Jai Batzordeak. “Umeak primeran, nagusiak ederto eta auzo guztia itzel” ibili da. “Umorerik ez da falta izan” Solokoetxen aurtengo jaietan. Pregoilari paregabea izan dute gainera, Karmele Larrinaga aktorea eta bere ondoan aurten berritutako Solokotxon maskota ibili da batera eta bestera. Nahiz eguraldi nahasia izan “paregabea izan da lanean ibili diren auzotarren jarrera”. Jai Batzordearen esanetan “eskertzekoa da”. Kontzertuak, trikitilariak, tailerrak, ipuin kontalaria, espektakuluak... denetik izan da. Ekitaldien artean azpimarratzekoak dira: herri bazkaria, 100 urteko auzotarrari egindako omenaldia eta Bizi-Nai dantza taldearen emanaldia. Desagertu ostean, berpizten ari baita Bizi-Nai Solokoetxen.\nAuzoaren erantzuna “izugarria” izan da Mallonako jaietan. Egitarau zabalagoa prestatu du aurten Jai Batzordeak, hiru egunekoa, eta txiki zein handien neurrira oso ondo egokitu da. Balorazioa beraz “oso baikorra” egin dute. Hasi ez ziren nahi bezala hasi. Ibai Gomez Athleticeko jolakari eta pregoilariak ezin izan baitzuen bertaratu. Ines auzotar gazteak eta Dani auzotar beteranoak bota zuten azkenik pregoia. Larunbatean “harrituta” utzi zituen marmitako lehiaketako partaidetzak antzolatzaileak. 20 urtetan jairik izan gabe eta 17 lapiko aurkeztu ziren. Bazkarian 130 pertsona batu ziren. “Flipatzekoa da”, diote. Igandean lehen aldiz antolatu zuten kaltzadetara igoera. Lehenik txikiek parte hartu zuten eta nagusiek gero. 30 pertsonak guztira. “Oso bizkorra izan zen, bitxia”. Auzoarekin “lotura zuzena duten kaltzadak” izanik, hurrengo urtean ikusle eta partaide gehiago izatea espero dute. Eta jaiak bukatu ostean, 10 auzotar berri Jai Batzordean lanerako prest azaldu dira. Aurrerantzean izango duten erronka batzordearen funtzionamendua antolatzea da.\n“Oso, oso, oso ondo”. Horixe da Aldapan Gora koordinakundeak aurtengo jaien inguruan egin duen balorazioa. Besteak beste, gero eta talde gehiagok parte hartzen dutelako jaien antolaketan. Esaterako, sardinak erretzen, txosnako txandak betetzen edota mahaiak ipini eta kentzen. Auzoko dendarien elkartea izan da aurtengo partaide berrietako bat. Galtzontzilo eta kulero lasterketa, guarrindongada saioa zein mauken merkatua antolatu ditu. Izan da berrikuntza gehiago ere, umeen gunean jolas egokituak izan baitituzte lehenengoz eta jolas horiei esker ikasi dute txikienek pertsona askok egunero zelako trabak gainditu behar dituzten.\nJaien hasiera une berezia da Uribarrin auzotar ugari batzen baita mozorrotuta eta animotsu. Aurten, adibidez, Uribarri konpartsak 70eko hamarkadako dantza berreskuratu du eta kartoi bandarekin batera dantzatu du. Pregoia Uribarri eskolako kideek bota zuten ikastetxearen 105. urteurrenean eskolako landan bertan. Irola Irratikoek iaz bezala plazatik egin zuten irratsaioa auzotarrak bazkaria prestatzen ari ziren bitartean. Bazkaritan 360 aulkiak ez ziren nahikoa izan guztientzat. Bazkalosteko karaokea oso arrakastatsua izan zen eta, giroa bero, Korrikako flashmoba errepikatu zuten, grabatu gabe oraingoan, “ondo pasatzeko”. Poteoa, kanta saioak, dantza sesioak, kontzertuak –Zarama taldearekin “nagusiak emozionatu” ei ziren–, pintxo eta bakailao txapelketa eta abar “oso, oso, oso ondo” kategoriara iritsi arte.


«Ipini betaurrekoak» kanpaina, bidegabekerien aurreko «miopia sozialarekin» bukatzeko | herria | GAUR8 - mila leiho zabalik\n«Ipini betaurrekoak» kanpaina, bidegabekerien aurreko «miopia sozialarekin» bukatzeko\nNafarroako Pobreziaren eta Gizarte Bazterketaren kontrako Sareak abian jarri du «Ipini betaurrekoak» kanpaina, «bidegabekeriak eta ezberdintasunak ikusten uzten ez digun miopia sozialarekin bukatzeko». Sareetan ikusmena neurtzeko erabiltzen ohi diren kartelen formatoa duten mezuak zabaldu dituzte. Horrekin batera Filmin plataforman, borroka horrekin lotutako 25 film ikusgai daudela iragarri dute.\nKanpainaren barruan ikusgai izango den karteletako bat.\nNafarroan pobrezia eta bazterketaren kontra aritzen den sareak gogoratu du askotan begirada beste lurraldeetako errealitatean jartzen dela, baina egoera zaurgarriak uste dugun baino hurbilago daudela. Martxan jarri duten “Ipini Betaurrekoak” kanpainarekin, arazo horien aurreko sentsibilizazioa landu nahi dute «gizarte inlusibo bat lortzeko».\nHorretarako kanpainak optiketan erabii ohi diren kartelen itxurako mezuak zabaldu dituzte hainbat lelorekin, sareetan partekatzeko.\nNabarmendu dutenez, «errealitatea hautemateko orduan aurreiritziak eta estereotipoak graduatzeko beharretik» sortu da kanpaina eta «enpatia eta elkartasuna» bultzatu nahi ditu.\nKanpainarekin batera, aurten «zinema munduan guztiz murgiltzea» erabaki du Sareak, «askotan irudiek hitzek baino askoz gehiago esan dezaketelako», eta Filmin ikusentzunezko plataformarekin batera «gizarte gaien inguruko zinea sustatzeko kanpaina» sortu du.\nLankidetza horren barruan, gaurtik aurrera Sareak gomendatutako 25 filmek osatzen duten “Donde pongo el ojo, pongo la lucha” bilduma eskuragarri dute paltaformako erabiltzaileek.\nBestalde, urriaren 22tik 31era arte Instagram eta Facebook sareetan zozketak egingo dituztela iragarri dute. Sariak Filmin plataformako doako harpidetzak dira.\nNafarroako liburutegien kolaborazioa ere nabarmendu dute, sarearen “De cine” kanpainaren antolakuntzan eman duten laguntzagatik. Horren barruan, hilaren 28an “Amateurs” pelikula eskaini eta ondoren migrazioen eta nortasun kulturalen inguruko zineforuma izango da, SOS Racismo Nafarroako Bea Villahizanekin eta SEI elkarteko Rida Ait bitartekariarekin. Informazioa www.redpobreza.org webgunean dago eta izen-emateak bertan egin daitezke.


CIDETEC Nanomedicine erakundeak parte hartu zuen Nanomedikuntzako Europako Plataformaren (ETPN) urteroko Biltzarrean | Cidetec\nCIDETEC Nanomedicine erakundeak parte hartu zuen Nanomedikuntzako Europako Plataformaren (ETPN) urteroko Biltzarrean\nUrriaren 17tik 19ra bitartean, Nanomedikuntzako Europako Plataformak urteroko batzarra eta biltzar irekia egin zituen Torremolinosen. Aurten, bertan aurkeztu ziren Translational Hub-en izaniko aurrerapenik garrantzitsuenak eta Nanomedikuntzaren eremuan Europan abian dauden proiektu nagusien garapena.\nEdizio honetan, berak gidatzen dituen bi proiektu aurkeztu ditu CIDETEC Nanomedicine erakundeak. NanoPilot proiektua, Translational Hub-en barnean, eta PneumoNP proiektua. Azken hori 2017an amaituko da, 4 urteko ibilbidearen ondoren.\nPneumoNP proiektuaren helburua soluzio teragnostiko berriak garatzea da, bakterio gram-negatibo erresistenteek eraginiko pneumoniak tratatzeko. Proiektuak agerian jarri du onuragarria dela polimeroz eginiko nanopartikulak erabiltzea arnastuta hartzen diren antibiotikoen eragina hobetzeko. Era berean, diagnosia egiteko kit berri bat garatu du bakteria erresistenteak antzemateko. Kit horrek jada CE marka du.\nPneumoNP proiektuari buruzko informazio gehiago hemen:\nBiltzarrari buruzko informazio gehiago:


Athletic-en peña ofiziala fundatu da New York-en Athletic-en peña ofiziala fundatu da New York-en\nHome Mundua eta Euskaldunak Euskaldunak munduan Athletic-en peña ofiziala fundatu da New York-en\nAthletic-en peña ofiziala fundatu da New York-en\n2015eko maiatzaren 1ean, ofizialki iragarri da New York hirian Bilboko Athletic Club aren peña ofizialaren sorrera.\nSagar handian bizi diren euskaldun talde batek formalizatzea erabaki dute, denboraldi batez modu naturalean sortzen joan dena. Oraindik ez dute egoitza egonkorrik eta iragartzen joango dira topaketak non izango diren.\nTopaketa horiek, esan dezagun, izan dute lehen saioa. La Sala One Nine 35W 19th St izan da aukeratu dutena, lehenbiziko aldiz Athletico de Madrid-Athletic de Bilbao neurketa ikusteko.\nEsan beharrik ez dago haien jardunak isla izango duela gizarte-sareetan, non izena eman dezakezuen partaide izateko edo haien jarduerei segitzeko interesa duzuenok:\nGaraipen asko, bazkide asko eta pozaldi asko opa dizkiegu\nPeña Athletic Club New York-en ezkutua\nPrevious article“Bilbo kontatzeko” era bat (bideoa)\nNext articleAmaren Egunean: Ama-lur. Euskaldunen Herrialdearen arimari buruzko dokumentala


barren.eus - Zati bat galdu zuen eraikina egonkortzeko lanak hasi dituzte\nZati bat galdu zuen eraikina egonkortzeko lanak hasi dituzte\nArgitaratua: 2019-06-29 20:39\nBarixakuan zati bat galdu zuen eraikinaren teilatura igo dira gaur beharginak, eta teilaz teila hasi dira erortzeko arriskuan dauden eraikinaren zatiak kentzen, airean geratu den teilatu zatia eta San Bartolome kalera ematen duten hormak inguruko eraikinen gainera jausteko arriskua baitago.\nKalegoen plazako eraikin baten atzeko aldea jausi da (2019-06-28)\nEraikinaren egoera aztertzen jardun dute bart gauean, zer egin erabakitzeko. Drone bat erabiltzea ere aztertu dute, kalteak gertutik ikusteko, baina baztertu egin dute aukera, eta garabietatik ikusitakoarekin erabaki dute lanak nola egin. 16:00etan garabi bat ailegatu da Kalegoen plazara, eta teilaturaino igo ditu hiru behargin. Garabira soka batekin lotuta zeudela jaitsi dira teilatura. Beste garabi handiago batek obra-hondakinak jasotzeko erabiltzen den edukiontzi handi bat igo du beharginen pareraino, eta bertara bota dituzte teilak lehenengo, eta teilen azpiko tejabana gero. Eskuz egin beharreko lana da, nekagarria eta motela. Txandaka aritu dira langileak. Bien bitartean, beste langile batzuek kalean aritu dira lanean, hormak egonkortzen. Kalegoen plaza itxita egon da, eta elizako arkupeetatik joan behar zen Lekueder parkerantz.\nSan Bartolome kaleko 2-4 eta 6 peoretako bizilagunek atzotik ezin dute etxean sartu, eta gaur 3. eta 5. peoretakoak ere etxetik atera arazi dituzte, euren segurtasuna bermatuta ez dagoela-eta. Atzo zati bat galdu zuen eraikinean zutik geratu diren hormak eta teilatua jausteko arriskua dagoen bitartean ezingo dira euren etxeetara bueltatu. Peora horietako bizilagun batek azaldu duenez, herritik kanpoan zela jakin zuen atzo gertatutakoaren berri. Gaur herrira ailegatu denetik kalean egin ditu ordu mordo bat, etxetik metro batzuetara baina sartu ezinik, etxera sartzeko baimena emango zioten itxaropenarekin. Aldatzeko arroparik ere ez zuela zioen. Ez da bakarra izan. Eraikina egonkortzeko lanei begira egon dira etxera sartu ezinda gelditu diren hainbat bizilagun, eta inguru horretan komertzioak dituzten lagunak ere bai.\nLanei begira zegoen beste herritar bat Kalegoen plazan zegoen atzo arratsaldean, eraikinaren zati bat behera joan zen unean. Bere bizitzako unerik gogorrenak bizi zituela aitortu du, inguruan jolasean zebiltzan seme alabei zerbait gertatu zitzaiela izan baitzen burura etorri zitzaion lehen gauza. Bitan pentsatu gabe, San Bartolome kaletik zetorren hauts lainoan barneratu zen, aurrera egitea ezinezkoa zela segituan konturatu zen arren. "Orain, hotzean pentsatuta, ez dakit ideia onena izan zen, baina San Bartolome kalean dagoen gozodendara joan etorrian ibiltzen dira umeak, gureak ere bai... eta larritu egin nintzen. Une latzak izan ziren", esan du.


Euskal Herria Bildu - Zarautz, Azpeitia eta Beasaingo alkateak: “Zabortegirik gabeko Gipuzkoa nahi dugu”\nZarautz, Azpeitia eta Beasaingo alkateak: “Zabortegirik gabeko Gipuzkoa nahi dugu”\nZabortegiek arazoak sortzen dizkiete gure herritarrei: usaina, kutsadura... Itxi egin behar dira. Eta gure herrietan ez baditugu nahi, ez ditugu nahi Gipuzkoako beste inongo herritan. Errauskailua bezala. Errauskailurik ez genuen nahi, ez Zubietan, ez beste inon, eta zabortegirik ere ez dugu nahi: ez Zarautzen, ez Azpeitian, ez Beasainen, ez beste inon. Zabortegirik gabeko Gipuzkoa nahi dugu.\nZabortegiak ez dagozkio jendarte arduratsu bati: milaka tona hondakin, baliabide moduan erabil daitezkeenak, xahutzen ari gara: materia organikoa, plastikoak, papera... Horrez gain, Europak 2020rako zabortegiak itxi behar direla dio.\nGure enplazamendua, beraz, garbia da: Gipuzkoak ezin du etorkizuna eraiki zabortegien gainean, eta hondakinen alorrean, zerikusia duten eragile guztiek (Foru Aldundiak, alderdi politikoek, eragile sozialek, udalerriek, mankomunitateek...) koherenteak izan behar dute apustu horrekin.\nForu Aldundiak mahai gainean jarritako proposamena egokia da: iraunkorra, arrazoizkoa eta ekonomikoa. Eta zabortegi guztiak epe laburrean ixtea ahalbidetuko du.\nGHKri dagokio azpiegiturak egitea, baina argi dago gainerako eragileen partaidetza ere ezinbestekoa dela: mankomunitateena, udalerriena eta abar.\nAlde horretatik, birziklapen helburu batzuk ditugu, alderdi politiko guztiek onartutakoak eta Europak ezarritako bidean jartzen gaituztenak: %60 2016rako. Zabortegiak ixteko helburu horiek betetzea ere funtsezkoa da. Eta hor udalerriek eta mankomunitateek zeresan handia dugu.\nZabortegiak ixteko eta Gipuzkoak behar duen sistema iraunkorra eta eraginkorra izateko, funtsezkoa da adostasun politiko zabalak lortzea. Alderdi politikoek ezin dute traba izan zabortegiak ixteko.\nAkordioak posible dira. Azpeitian, adibidez, akordioa lortu dugu EH Bildu eta EAJren artean. Akordio horrek lau ardatz ditu:\nErrausketarik gabeko eszenatokia onartzen du.\nZabortegiak itxi behar dira.\nBirziklapena da gakoa.\nHau dena bideratzeko, beharrezko azpiegiturak egin behar dira.\nEta galdera bat luzatu nahi diegu beste alderdiei: Azpeitian posible bada, zergatik ez Gipuzkoa osoan?


EAJ-PNV: Leixuri Arrizabalaga: “Benetako berdintasuna emakume pentsiodunentzat ere iritsi behar da”\nLegebiltzarkide jeltzaleak salatu duenez, “emakumeek pairatzen duten diskriminazioaren beste adierazpen bat dira pentsioak”, eta “benetako diagnostiko bat” izateko beharra defendatu du, emakume horiek bizi-baldintzak hobetzeko. Eusko Legebiltzarrak ebazpen bat onartu du gaur, talde guztien babesaz, Gobernuari eskatzeko kolektibo horren premien plan integrala egin dezala\nGizonen eta emakumeen arteko soldata arrakala are larriagoa da pentsioetaz ari garenean. Leixuri Arrizabalagak emandako datuen arabera, Euskadiko emakumeek bataz beste jasotzen duten jubilazio pentsioa hilean 907 eurokoa da, eta gizonena, berriz, 1.568 eurokoa; alegia, emakumeek gizonek baino 661 euro gutxiago jasotzen dituzte. Gainera, horien %73ak hilero 1.000 euro baino gutxiago jasotzen du. “Soldata arrakala” hori ematen da Euskadin pentsioa duten emakumeen %45 alarguna delako, eta kasu horietan, bataz besteko pentsioa ez delako 800 eurora iristen.\nDatu horiek ikusirik, Arrizabalagak esan duenez, argi dago pentsioak direla Euskadin emakumeek pairatzen duten diskriminazio ekonomiko larrienetakoak. “Soldata diskriminazioak, gaur egun, emakume eta gizonen arteko desberdintasunak betikotu eta baldintzatu egiten dituzte. Hori dela eta, sexuen arteko benetako berdintasunaren aldarria eta horren aldeko borroka eremu honetan ere eman behar da, emakume pentsiodunen eremuan”.\nArrizabalagaren ustez, emakume horien egoera sozio-ekonomikoaren benetako argazkia funtsezkoa da konponbidea lortzeko eta beren bizitza duintzea ahalbidetuko duten neurriak proposatzeko. Hori dela eta, gaineratu du, gaur Legebiltzarrean lortutako akordioa pausu bat gehiago da benetako berdintasunaren aldeko borrokan.\nEuskal Ganberak aho batez onartu du ekimena, Gobernuari eskatzeko ezen, Emakunderekin elkarlanean, azterketa bate gin dezala 2019an emakume pentsiodunei buruz; eta azterlan horretan kuantifikatu dezala ugalketa-lanen ekarpena eta baloratu dezala gizarte bazterketan duten maila. Txosten hori oinarri izango da jarduera plan integral bat egiteko, helburu izango duena emakume pentsiodunen prekaritate-egoera horiei erantzutea eta beren bizitza baldintzak duintzea. “Legebiltzarrean gaur lortutakoa aurrerapausoa da gizarte justuagoa eta berdinkoiagoa lortzeko, diskriminazioak ez dezan espaziorik izan eta behin betiko baztertzeko”.


Kanpo-zorra | rufino iraola garmendia\nNeutrino sorgin horiek! →\n“Kanpo zorra”. Zer dago hitz horren azpian? Labur esateko, tragedia handia, drama izugarria, eta giza adimenaren porrot historikoa.\nOso erraza da kanpo zorra zer den definitzea: herrialde batek beste bati dion diru zorra. Ez leukake garrantzi handirik zor hori parametro normaletan errendituko balitz, baina ez da hala gertatzen. Hirugarren Mundua deituriko herrialdeek diru mordoa zor diete herrialde aberatsei. Kasu batzuetan, urteko aurrekontuaren % 80raino iristen da, eta, begi bistakoa denez, oso diru gutxi geratzen zaie gainerako beharrei erantzuteko: osasun etxeak, eskolak, errepideak, etab.\nBi arrazoi nagusi daude zorra zorraren gainean pilatzeko. Batetik, herri aberatsek pobreei dirua uzten diete. Zer-nolako baldintzetan, ordea? Hori da arazoa. Edozein momentutan aldatzen diete utzitako diruaren interesa: orain %6 baldin bada, hemendik 6 hilabetera izan daiteke %15. Horrela, abuso nabarmen horren erruz, sartzen dira gero zor handiagotan. Bestetik, Hirugarren Munduko herrialdek saldu behar dituzten produktuei (batez ere lehengaiak) beraiek ez diete ipintzen prezioa, Europa eta Amerikako erosle aberatsek baizik. Hango urreak, zilarrak, diamanteak eta beste metal eta mineral asko huskerian datoz hona, haiek esku hutsik eta larrugorrian utzirik. Hori gutxi balitz, sekulako arantzelak ordaindu behar dituzte, “lapurtzen dieten” ez esatearren, esportatzen dituzten produktuengatik.\nBeraz, garbi dago haien hipoteka nondik datorren eta ondorioa zein den: pobre eta aberatsen arteko banaketa, dutenen eta ez dutenen arteko bereizketa. Herrialde aberatsen politika komertzial osoa, zoritxarrez, kontsumoari begira egina dago; sistemak erostera bultzatzen gaitu, baina dirua daukatenek bakarrik eros dezakete, eta ez dutenak sistematik kanpora geratzen dira, gosea, miseria eta gaixotasunak besterik ez dutela, ihes egitea beste erremediorik gabe.\nBaina zergatik ez da konpontzen arazo hori? Erantzuna oso sinplea da; guk gure estatusa jaitsi nahi ez dugulako. Pentsa ezazue zeinen dramatikoa den egoera: guk gutxiago kontsumitzen ez dugun bitartean, Afrikan ezin dute gehiago kontsumitu, zeren horrek planeta honen suntsipena lekarke. Garapen jasangarria diogunean hartzen ote dugu hori kontuan?\nBestalde, giza adimenaren porrota da hau. Eta gure adimenak porrot egiten du errealitatea ikusi nahi ez dugunean, problema sozialak eta politikoak konpontzeko gauza ez garenean, krudelkeria eta biolentziaren aldeko apustua egiten dugunean edo geure eta inoren bizitza ozpintzen tematzen garenean, ala zoriontsuak gara mundua horrela ikusita?. Carlo Cipollaren ustez, ergelkeriaren gailurra da norberarentzat probetxurik gabe inori kalte egitea. Nik uste dut adimenaren porrota dela, era berean, besteri kalte eginda etekina ateratzea ere. Adibidez, inteligentea izan daiteke, Europako edo Amerikako ekonomiaren markotik begiratuta, elikagaien produkzioa murriztea edo soberakinak itsasora botatzea, baina ez mundu zabalaren markotik begiratuta: nola jasan dezakegu hori, mila miloi baino gehiago goseak hiltzen daudela jakinda? Ez al duzue espero errebantxarik?\nEsta entrada fue publicada en 1 Artikulua/Prentsa y etiquetada Euskaltegia. Guarda el enlace permanente.


noticia_22032017_nordic folkecenter - content - UPV/EHU\nInprimatu noticia_22032017_nordic folkecenter\nHitzaldia: Nordic Folkecenter for Renewable Energy eta bertako praktiken programa\nAsteazkenean, martxoaren 22an, hitzaldi bat emango da Nordic Folkecenter for Renewable Energy-ri eta bertako praktiken programari buruz, Gipuzkoako Ingeniaritza Eskolako San Andres aretoan (Eibarko atala). Leire Gorroño Albizu izango da hizlaria, Nordic Folkecenter for Renewable Energy-ko kidea.\nNordic Folkecenter for Renewable Energy irabazi asmorik gabeko erakundea da, independientea, bai Danimarkan bai mundu osoan zerbitzu hauek ematen dituena: ikerketa, teknologiaren garapena, prestakuntza eta informazioa fabrikaziorako, industriaren berrikuntzarako eta energia berriztagarriaren eta energiaren aurrezpenaren teknologien aplikaziorako.\nLeire Gorroño Albizu, industria-antolaketako ingeniaria da (Mondragon Unibertsitatea), eta Masterra Plangintza eta Kudeaketa Energetiko Iraungarrian (Aalborg-eko Unibertsitatea, Danimarka). Energia berriztagarrien sozioekonomia da bere interesgune nagusia. Nordic Folkecenter for Renewable Energy-n, ahalmen komunitarioan, tokiko garapenean eta tokiko onarpenean espezialista gisa, gai horiei lotutako politiken, informazio estrategien eta proiektuen gomendioak garatzen dihardu.\nGaia: Nordic Folkecenter for Renewable Energy eta zentroaren praktika-programa:\nDanimarkako energia-sistemaren eredua eta energia komunitarioa\nNordic Folkecenter for Renewable Energy, energia berriztagarriak sustatzeko 1983an Danimarkan fundatutako erakundea\nFolkecenter-eko praktiken programa\nEguna: martxoak 22\nOrdua: 15:30 (Ordu 1 iraungo du)\nLekua: San Andres aretoa


Proiektuak > Europar Proiektuak > OceanSET\nEnergia Ozeanikorako SET Inplementazio Plana 2018ko martxoaren 21ean onartu zuen SET Planeko Zuzendaritza Batzordeak. Aldi baterako lantalde batek prestatu zuen plan hori, eta Europako Batzordeko ordezkariak, kide diren estatuetakoak eta interesa duten beste batzuk biltzen zituen. Plan hori gauzatu ahal izateko, aldi baterako lantaldeak bilakaera bat izan du, Inplementazioko Lantalde rola bete ahal izateko.\nOrain arte, itsas energiaren sektoreari zuzendutako babesa, batez ere, olatu eta mareen sektorearen xedeetan ezarritako ikerketak eta bide-orriak garatzean oinarritu da. Inplementazio Planaren printzipioa xede horiek ekintza operatibo bihurtzea da. Inplementazio Planean zerrendatutako ekintzak Energia Ozeanikorako Bide Orri Estrategikoan oinarritzen dira batik bat, eta, zehazki, Europako Batzordeak, kide diren estatuek, eskualdeek, interesa duten aldeek eta itsas energiaren sektore zabalago batek adostu du.\nInplementazio Planaren asmo nagusia halako ikuspegi egituratu baten zirriborroa osatzea da, olatu eta mareen esparruko teknologiei garapen-bide sinesgarri bat urratzen lagun diezaien, eta azken xedetzat ikuspegi komertzialetik bideragarriak diren industria eta produktuak hartuta. Inplementazio Planean aurkeztutako denbora-eskala objektiboa 2025. urtea da mareen teknologietarako, eta 2030. urtea, berriz, olatuen teknologietarako.\nInplementazioko Lantaldeari lagunduko dio OceanSET proiektuak, Inplementazio Planean zehaztutako xedeak bete daitezen lanean jarraitzeko. Bereziki, itsas energiaren sektorearen aurrerabidea ebaluatzera zuzendutako da OceanSET, eta arrakasta ekarriko dion babesa eman ahal izateko Europar Batasunak finantzatutako proiektuak eta proiektu nazionalak gainbegiratuko ditu. Datu garrantzitsuak urtero bilduko dira, eta kide diren estatutuei eta Europako Batzordeari sektorearen aurrerabideari buruzko informazioa emateko erabiliko dira; horrez gain, zerk funtzionatzen duen eta zerk ez berrikusteko erabiliko dira, bai eta emandako finantzaketa-fluxuen onurak kide diren estatuetan, eskualdeetan eta Europako Batzordean nola maximiza daitezkeen ebaluatzeko ere.


Uberan - Euskal Idazleen Elkartea - Joxemari Carrereri elkarrizketa\nJoxemari Carrerek Zapatak antzezlana plazaratu du "Eztena-liburuak" proiektuaren eskutik, zapata hutsen artean gerrari buruz mintzo den emakume bat da protagonista. Ainhoa Alberdi aktoreak eraman zuen duela hamar urte estreinako aldiz oholtza gainera, eta ordutik ez dio emanaldiak eskaintzeari utzi.\nGutxitan topatuko dituzu horrelakoak: arte eszenikoei loturik egun sarritan entzuten dugu balioan jartzen direla zenbakiak, ebento izaera duten proiektuen ikusgarritasuna, subentzio edo sari handietarako irismena. Ordea, segur aski bada formatu txikiari loturik letra lerriz idatzi beharreko euskal teatroaren historia bat. Besteak beste, azken hogei urtean formatu txikiko lan batzuk izan direlako emanaldi kopuruari begiratuta antzeztuenak, profesionalek eginak kalitateari uko egin gabe. Historia hori osatzeko zerrenda bat eginez gero segur aski bertan zalduko litzateke Zapatak bakarrizketa. 2008. urtean estreinatu zen, lagun arteko elkarlan batetik abaituta: Joxemari Carrerek idatzi eta Ainhoa Alberdi aktoreak eraman zuen oholtzara, Ainara Gurrutxagaren zuzendaritzapean, Jurdana Otxoa musikariaren laguntzaz.\nOrduz geroztik Alberdik bere egin du proiektua eta era guztietako espazioetan antzeztu du, Euskal Herrian eta kanpoan: antzokiak, gelak, lorategiak, gaztetxeak, kaleak... Jatorrian zegoen testua argitaratu berri du Eztena-liburuak poiektuak, eta bi atal ditu liburuak: batetik testua bera, bestetik sormen prozesuaz Alberdik eta Gurrutxagak edukitako solasaldiaren transkripzioa. Elkarrizketa honetan testuaz mintzatu gara Carrererekin, baina liburuko solasaldiko zati honekin eman nahi genioke hasiera:\nAINARA: Gogoratzen naiz testua oso ederra iruditu zitzaigula, eta lantzeko tentagarria, batez ere planteatzen duen gaiagatik. Eta nola eramaten dituen emakume protagonistaren gogoak eta gogoetak alde batetik bestera. Ez da zehazten non kokatzen den baina era berean berehala datozkigu burura Irak, Afganistan, Siria, Palestina, Bosnia, Gernika... eta, zoritxarrez, abar luze bat.\nAINHOA: Bai, eta dolu baten modukoa delako ere bai. Antzezlanak irauten duen hogei minutu horietan protagonistak egiten duen bidaia dolu bat da. Haurtxoaren zapatatxo horien abiapuntua hartuta, zerbait askatzeko eta joaten uzteko prozesu hori bizi du. Aurrera egiteko beharrezkoa du hori. Heriotza bat eta jaiotza bat da era berean. Bizitza jaiotza eta heriotzaz beteta dago eta antzezlan honek hori oso argi azaltzen du hori.\nAINARA: Segituan imajinatu genuen espazio eszenikoa zapataz beteta.\nAINHOA: Bai. Gu biok hasi ginen lanean lehenik. Garbi zegoen objektuak erabili nahi genituela, kasu honetan zapata pila bat.\nJoxemari Carrere: "Neoliberalismoak eta kapitalismoak pizten dituzten gerra basatien kontrako testua da, funtsean"\nHamar urte pasa dira Zapatak antzezlana estreinatu zenetik, zer sentitzen da orain paperean ikusita?\nEszenaratzeko testua izanik, hunkigarria da testua haragitzea, eta Ainhoak, Ainararen zuzendaritzapean, eskaintzen duen taularatzea hunkigarria benetan. Baina argitaratua ikusteak badu bestelako emozioa, zurea ez den zerbait bihurtzearen sentsazioa. Irakurtzen duzu eta zure buruari galdetzen diozu: “Hau nik idatzi dut? Ba ez dirudi”. Eta horrez gain emanaldia zuzenean ikusi ez duenak aukera badu kontatzen den istorioa ezagutzeko, eta, nork daki, agian bere bertsioa eszenaratzeko.\nNoiz idatzi zenuen berez testua: Ainhoa Alberdirekin batera taularatzeko ideia sortu zenean, edo bazenuen lehenagotik idatzia?\nAurretik idatzita neukan. Noiztik ez dakit, egia esan ez dut gogoan.\nZer egon zen, funtsean, testu honen idazketaren oinarrian?\nZerbait irakurriko nuen, edo nonbait irudiak ikusi. Beharbada, Israelek tarteka Palestinan egiten dituen sarraskiren baten harira idatziko nuen. Gogoan dut, urte batzuk lehenago lan kolektibo baterako eskatu zidatela argazki bati testu txiki bat jartzea. Pasa zidaten argazkian zapatila bat edo bi (ez dut gogoan) zeuden, leherketa baten txikizioaren erdian agertzen zirenak. Eta agian, hori gogoan idatziko nuen. Zapata horiek nolabaiteko desolazioaren seinale ziren, eta era berean pertsona batengana eramaten zintuzten. Leherketa aurretik zapatila horiek bizirik zegoen pertsona batek eramaten zituen. Nor zen pertsona hori? ze bizitza zeraman? ze desio zituen? ze amets? Eta, zergatik lehertu zuten? nortzuk? Neoliberalismoak eta kapitalismoak pizten dituzten gerra basatien kontrako testua da, funtsean.\nProtagonista emakume bat da. Gerrak gizonezkoei loturik ageri zaizkigu neurri handi batean, gerraren beste ikuspuntu bat eman nahia izan zen?\nMaite dut emakumeak, edo pertsonaia femeninoak, protagonista jartzea nire testu askotan; horrek ariketa intelektual eta sentsitibo ezberdinetara behartzen bainau. Gizona izanik, emakume baten ikuspegitik begiratzea eta sentitzea, bizitza bera eta mundua beste ertz batetik ulertzen behartzen nau. Emakumeek jasaten duten biolentzia eta bazterketa egoerarekin elkartasuna eta enpatia izaten laguntzen naute. Eta gerrek badute bere baitan jendarte patriarkalaren izaera. Emakume bat protagonista izateak, horrekiko kritika bat ere badu nolabait.\nEta zapatak ere badira protagonista, zapata hutsak. Obra hau bakarrizketa bat da, baina irudi luke jendez beterik dagoela…\nZapatek badute pertsona baten izaera. Erabili gabeko zapaten ez dute pertsonalitaterik; erabilitako zapatek badute, ordea, pertsona baten izaera. Horregatik beste norbaiten zapatak jartzen baditugu, berehala sumatzen dugu gure oinari ez direla behar bezala egokitzen. Zapata huts erabiliak barreiatuak ikusten badituzu, erabili dituzten pertsonak ere imajina ditzakezu. Agian horrek ematen dio nolabaiteko kutsu korala testuari.\nAkaso testua idatzi zenuenean gertu zeuden gerra batzuen kontrako dinamikak, Irak, Afganistan, manifestazio ugari egin zen… horrek izan zuen agian eraginik idazterakoan?\nLehenago esan dudan bezala, ziur aski, halako zerbait izango zen. Dena dela, ez nuen nahi leku edo gerra zehatz batean kokatu. Gehiago landu nahi izan nuen gerra kontzeptu gisa; eta, batez ere, gerrak noren kontra egiten diren eta ze interesen arabera. Izan ere, herri xeheak sufritzen baitu gerraren ondorioa, inoiz ez kapitalaren interesen arabera pizten dituztenek. Kapitalismoa da historian zehar gizateriak jasan duen hiltzailerik handiena eta basatiena. Gerra adierazpiderik krudelena da, baina, horrez gain, naturaren desegitea, planetaren sarraskitzea eta jende humanoaren kontrako injustiziak eta bortizkeria, kapitalismoaren eta neoliberalismoaren ADN marka dira.\nGerrek jarraitzen dute mundu osoan, ia gure eguneroko titularren paisaiaren parte bilakatzeraino. Gezurra badirudi ere, akaso “inmunizatu” egin gara informatiboki gerren aurrean, nola egin ikusgarri egun horrelako gaiak?\nAgian ez dira garairik onenak, baina ezinbestekoak dira mobilizazioak, antolatzea gerraren kontra, bizitzaren begirada antimilitarista bat lantzea. Gerra arazo globala eta soziala denez, erantzuna ere berdina izan behar du. Guk gerra zuzenean ez jasateak ez du esan nahi eragiten ez gaituenik, arlo ekonomiko-sozialetik pertsonaleraino. Enpatia behar dugu munduko edozein txokoan injustiziak eta sarraskiak sufritzen duenarekin.\nEta zer egin ahal dezake arteak, edo zehatzago, antzerkiak?\nAurreko erantzunarekin lotuta dago. Arte eszenikoetan gabiltzanok ezin dugu jendartetik aparte ibili, izan ere gure lana, nolabait, bizitza eta jende humanoaren gaineko gogoeta da, norberak bere estilo eta bidetik emana. Hortaz, pentsatzen dut gogoeta horiek guztiak gure lanetan, modu batera edo bestera, agertu beharko liratekeela. Gogoeta bideak eskaintzea uste dut dela arte eszenikoen eginbeharra.\nZuk ibilbide luzea duzu eszena gainean, antzerkian eta azken urteetan batez ere ipuin kontagintzan. Zapatak-ek badu ordea erregistro literario bat, akaso gertuago dagoena idatzizkotik ahozkotik baino. Nola uztartzen dituzu literatura eta ahozkotasuna, antzerki testu batean?\nEszenarako idaztean pertsonaiak, eszenak irudikatzen ditut; pertsonaiak nola mugitzen diren, non kokatzen diren… Eta horren arabera imajinatzen dut euren mintzaira. Eta derrigorrez entzun beharra daukat. Idatzitakoa entzuterakoan, hitzak mugimenduan jartzean, ohartzen zara parlamento, edo esakune, edo hitz batzuk ez dutela balio bere horretan, mahai gainekoa taula gainekora moldatu behar duzula.\nOndo ezagutzen duzu Alfonso Sastre, eta hark beti defendatu izan du “parlatura” delakoa, antzerkirako baliagarria litzatekeen literatura eta ahozkotasunaren arteko erdibide bat. Euskarak bere “parlatura” propioa topatu behar luke?\nUste dut kontzeptu ona dela oso Sastreren “parlatura” hori. Berak dio ez duela antzerki idazten irakurtzeko esateko baizik, eta horrek baldintzatu egiten du idazteko modua. Horrek behartzen zaitu, pentsatzen dut, idazterakoan hitzak entzun beharra, doinua jarri behar diezu. Eskolan bestela erakusten digute idazten, hitz egitea eta idaztea mundu ezberdinak balira bezala, baina, hara, euskaraz hitza egin egiten dugu, esan egiten dugu. Pernandoren egia dirudi, baina oso garrantzitsua da niretzat eszena gogoan hartuta, beste era batera idatzi beharra. Eszenan euskaraz lan egiten dugunok bide horri ekin behar diogu, nolabaiteko eszenarako euskara batua edo estandar bat ikertu, idatzizkorako egin den moduan. Ez nago batere ados esaten denean euskara batua bizitasunik ez duela agertokian. Askotan ikusten dut horren ordez euskalkiak erabiltzen direla, antzezpen bat “biziago” egiteko, euskalki hori baina, balio al du euskaldun guztiontzat? Ideia hori ez ote da izango gure ahuldadea? Literaturan egin den bezala, eta bertsolaritzan ere, antzerkigintzan eta kontalaritzan, eszenarako baliagarria den euskara estandar bat bilatu eta ikertu beharko genukeen, gure parlatura, edo antzerkiera, alegia, antzerkiaren euskalkia.\nNola ikusten duzu euskarazko antzerki-argitalpengintza? Nola gustatuko litzaizuke ikustea?\nNola ikusiko dut bada, gaizki. Zorionez Eztena liburuak bezalako egitasmo ero eta ederrak daude eta horrek nolabaiteko itxaropena eskaintzen digu, dena galdua ez dagoela ikusteko. Uste dut egoera kaxkarra izatearen arrazoia egoera zabalago baten isla dela, egun egiten diren kultur politiken isla. Bestelako kultur politikak garatzen ez diren bitartean bazter bideetan jarraitu beharko dugu; baina bazter bideak, askotan, abentura liluragarrien bideak dira ere.\nBaduzu testu gehiago idatzirik, edo idazteko asmorik?\nEne, baditut zirriborroak alde guztietan galduak (nik ez dut ordenagailu bat, desordenagailua baizik). Zapatak lanaren haritik badut asmoa beste bakarrizketak egitea, emakumeak protagonistak dituztenak. Batekin ari naiz, baina nahiko motela naiz idazten. Franca Ramek eta Dario Fok argitaratu zituzten Zortzi Bakarrizketa ideiatik abiatu naiz. Guztietan emakumeak dira protagonistak. Beraien ideia zen bakarrizketa horiek ahalik eta leku eta pertsona gehien antzezteko testuak izatea. Zioten, pertsona batek mila aldiz egitea baino, interesgarriagoa zela, mila pertsonak behin egitea, sozialki askoz ere eragingarriagoa baita. Eta ideia hori oso erakargarria zait. Jakina, bi antzezle eta idazle horien orpoetara ez naiz helduko, baina euskaraz halako lana egiteak asko erakartzen nau.\nKapitalismoa da historian zehar gizateriak jasan duen hiltzailerik handiena eta basatiena\nArte eszenikoetan gabiltzanok ezin dugu jendartetik aparte ibili, izan ere gure lana, nolabait, bizitza eta jende humanoaren gaineko gogoeta da, norberak bere estilo eta bidetik emana\nLiteraturan egin den bezala, eta bertsolaritzan ere, antzerkigintzan eta kontalaritzan, eszenarako baliagarria den euskara estandar bat bilatu eta ikertu beharko genukeen, gure parlatura, edo antzerkiera, alegia, antzerkiaren euskalkia


Playmobilak dantzari bihurtu ditu Peio Agirrek • ZUZEU\nPlaymobilak dantzari bihurtu ditu Peio Agirrek-\nDantzaria, musikaria, argazkilaria… dugu Peio Agirre (Berriz, 1969). Berak dioen moduan, geldirik egoten ez dakien horietakoa. Afizio ugari ditu eta horietako bat da Playmobil panpinak birmoldatu eta itxuraz aldatzea da.\nPeio Agirre Playmobil zamaltzaina egiten.\nBetidanik gustatu izan zaizkio eskulanak, baina duela hiru bat urte hasi zen plastikozko panpinak pertsonalizatzen, “Txikitan asko jolastu nuen playmobil panpinekin eta etxean pila bat neuzkan. Ikusi nuen interneten jendeak nola moldatzen zituen eta neu ere animatu nintzen”.\nLasarte-Oriako sorgin-dantzako dantzariak, Peio Agirreren playmobilak. (Peio Agirre)\nMalerrekako joalduna, Peio Agirreren playmobilak. (Peio Agirre)\nOtsagabiko Bobo, Peio Agirreren playmobila. (Peio Agirre)\nBere herriko estanpa batzuk egiten hastea okurritu zitzaion. “Iremiñeko dantzaria izan nintzen eta dantzari zortzikote bat egitea pentsatu nuen hasteko”. Gero idi-proben estanpa ere egin zuen. Izan ere, orain dela urte batzuk Berrizen desafioa izan zen idiak elefante baten kontra eta proba hura irudikatu zuen. Marino Lejarreta txirrindularia ere egin zuen, berriztarra baita.\nDurangaldeako ezpata-dantzariak, Peio Agirreren playmobilak. (Peio Agirre)\nDurangaldeako gorularia, Peio Agirreren playmobila. (Peio Agirre)\nIkusi zuen estanpa osoa egiteak denbora asko eskatzen zuela, beraz orain panpinak bakarrik moldatzen ditu. Jende asko ibiltzen omen da panpinak moldatzen eta interneten milaka daude. Agirrek zerbait ezberdina egin naiz zuen eta bera dantzaria izanik, Euskal Herriko dantzariak eta inauterietako pertsonaia ugari egin ditu. Besteak beste, Durangaldeako dantzariak, Eltziegokoak, Erronkarikoak, Zuberoakoak, Otsagabiko bobo, joaldunak, Zalduondoko Markitos, Mundakako atorrak eta lamiak, Lesakako zakuzaharrak…\nEltziegoko dantzaria, Peio Agirreren playmobila. (Peio Agirre)\nErronkariko dantzaria, Peio Agirreren playmobila. (Peio Agirre)\nJaurrietako Axuri-beltzako dantzaria, Peio Agirreren playmobilak. (Peio Agirre)\nAgirrek ikusi du Playmobil panpinak moldatzeko orduan bi modalitate daudela. Batzuek panpinen piezak trukatzen dituzte berriak sortzeko eta besteek kanpoko elementu eta gehigarriekin apaintzen dituzte. Gero gogortu egiten den plastilina moduko bat erabiltzen du Agirrek apaingarri berriak sortzeko, “oinarri bezala playmobil panpina hartzen dut eta gero falta diren gehigarriak egiten ditut eskuz”. Masak lehortzen egun bat edo behar du eta batez beste panpina bakoitza egiteko aste bete edo behar izaten duela kalkulatzen du.\nLantzeko txatxoa, Peio Agirreren playmobila. (Peio Agirre)\nMundakako atorra, Peio Agirreren playmobila. (Peio Agirre)\nMundakako lamia, Peio Agirreren playmobila. (Peio Agirre)\nBakarren bat saldu izan duela dio, baina beretzat afizioa da eta ez dago horretarako prestatuta. Batez ere bidalketei dagokionez, panpinak hauskorrak direla ikusten du eta bidean puskatzeko arriskua handia dute. Sare sozialetan erakutsi ohi ditu bere lanak eta maskaradetako aitzindarien irudiek adibidez izugarrizko arrakasta izan dute, “AEBetatik eta dena deitu didate galdezka. Nik gustura bidaliko nizkieke, baina apurtu barik iristea zaila ikusten dut, ez nago prest horretarako”.\nAltsasuko momotxorroa, Peio Agirreren playmobila. (Peio Agirre)\nBolant-dantzaria, Peio Agirreren playmobila. (Peio Agirre)\nLesakako zakuzaharra, Peio Agirreren playmobila. (Peio Agirre)\nElorrioko errebonbiloa, Peio Agirreren playmobila. (Peio Agirre)\nZalduondoko Markitos, Peio Agirreren playmobila. (Peio Agirre)\nAzaleko argazkia: Zuberoako maskaradetako aitzindariak, Peio Agirreren playmobilak. (Peio Agirre)\nPeio Agirreren lanak sare sozialetan\nFacebook: Mis playmobil customizados\nDantzan, dantzariak, eskulanak, Peio Agirre, playmovil


«Ofizioan hori dut maite ukan: edozein jenderekin mintzatzea» | «Ofizioan hori dut maite ukan: edozein jenderekin mintzatzea» – iparraldekohitza\nZuberoako boza pertsonifikatu behar balitz, Maite Lephaillek balio luke, 30 urtez aritu baita Xiberoko Botza irratian kazetari. «Neutraltasunez» kontatu behar izan ditu garai latzak ere.\nMaite Lephaille – Xiberoko Botzako kazetari ohia\nSohütako Ameltze kartierrean sortua naiz, laborari alaba, bai. Hiru ahizpetan gazteena ni: gastatuena omen nintzen! Badakit mutikoa nahi zutela… Orduan, egiazko etxeko lanak egin behar genituen lehenik, eta, ondotik, eskolakoak. Gazterik hasi nintzen ikasten eta lanean; aste hondarretan. Garai hartan normala zen. Laborantza ikasketak burutu nituen.\nMitterand Frantziako presidentea hautatua izan zelarik, irrati libreen garaia zabaldu zen. Lehenik, Irulegiko Irratia sortu zen; gero, Gure Irratia eta, segidan, Xiberoko Botza, Uhaitza kultur elkartetik. Hor ziren, besteak beste, Allande Etxart, Frantxoa Aztaran lehen langilea, Leonie Agergarai…\n21 urte inguru nituzkeen. Laborantza kontabilitatean hasia nintzen lanean, Donapaleun. Garai hartan nuen ere ene senarra izanen zena ezagutu: oraino ofiziala ez zen gau eskolan zebilen euskara ikasten, Junes Casenave Harigile irakasle zuela. Ber mugimenduan genbiltzan. Urrian, baziren kultur asteak, sekulako dinamika bazen. Jende anitz biltzen zen bertan. Antzerkiak, dantzaldiak… antolatzen genituen. Guk taldearen kontzertuak, bete-betean! Izugarri aberatsa zen. Ni laguntzaile gisa ari nintzen; Ozazen [Zuberoa] biltzen ginen afixen egiteko, gau osoan!\nBoluntarioak jauregi batean…\nTaldean aritze hori laket nuen izugarri, holako bizia gure artean… Sekulako giro ona bagenuen.\nZatiketa bat izan zen irratian berean. Hauteskundeak izan ziren, eta Lasserren mugimendua sartu zen departamenduan: Pepe Lamirande, Mixel Arhanzet, Barthelemi Agerre… Abertzaleek ere beren burua aurkeztu zuten. Gure arteko zenbaitek gasbidearen eta mugimendu horren alde egin zuten; beste batzuek, ordea, kontra, abertzaleen alde jarriz.\nBilakaera bat izan zen euskal irratiak juntatzearekin. Gure filosofia Euskal Herriko berrien ematea zen, jendeengandik hurbil egotea, edozein lagun mintzaraztea… Elkartasuna bazen. Garaia ere halakoa zen: ikastola sortu zen, euskal ekonomian bazen iratzartze bat, kontzientziazio handi bat: kooperatibak sortu ziren, zioten Euskal Herria ez zela turismoa baizik, eta behar zela ekonomia azkartu. Hegoaldearekin harremanak indartu ziren irratian. Irkus Robles anitz ibiltzen zen Zuberoan, eta berak zituen Hegoaldeko berriak ematen, jendeak izugarri maite zuen: zuberotar anitzendako Hegoaldea Irkus bera zen!\nErrefuxiatuekin gurutzatu izanen zinen…\nGizonekin lan egin dut, eta horretarako karaktere azkarra behar da ukan. Bakarra naiz irratian erretreta arte egon dena. Hala ere, ene lanean ez dut sekula mugarik ukan: edozein gai lantzeko beti prest egon naiz, interesa beti atzeman baitut: berdin errugbia, laborantza… Hori diet gomendatzen sartzen diren gazteei: edozein dela ekitaldia, ondotik aperitifarik bada, egon dadila, orduan baitira harremanak egiten. Ofizioan hori dut maite ukan: edozein jenderekin mintzatzea, edonori mikroa luzatzea eta landa lana, irratian berean geldirik egotea bainoago. Erretretan banaiz ere, administrazio kontseiluan segitzen dut parte izaten, laguntzaile gisa.\n«Ikusi mendizaleak […] mendi tontor gainera igo behar duzu.»


Organoak ematea: Emaitza gehiago egitea, premiazko beharra [5etik 5. orria] | Aldizkaria | EROSKI CONSUMER\nOrganoak gordetzea eta garraiatzea\nIskemia fasean ateratako organoak gordetzea eta zaintzea guztiz funtsezkoa da (odol zirkulaziorik ez dagoenean). Organoak odol zirkulaziorik gabe gehienez ere egon daitezkeen denbora desberdina da organoaren arabera: bihotza 4 ordura arte egon daiteke; birikak 7-8 ordu iraun dezake; gibelak 17-20 ordu, eta giltzurruna eta pankreasa 24 ordu baino gehiago egon daiteke. Organo solidoak gordetzeko tenperatura 4ºC arte jaisten da, eta hainbat soluzio gehitzen dira organoak garbitzeko eta hozketa ahalik eta azkarren eta modurik homogeneoenean egin dadin.\nZaintzeko prozesua organoa atera aurretik hasten da eta, horretarako, soluzioak banatzeko sistema gisa, emailearen odol zirkulazioaren sistema erabiltzen da. Organoa atera dutenean, ontzi batean sartzen da, 8ºC-tan dagoen soluzio batean, eta une horretantxe egiten da organoari buruzko azterketa.\nAzken pauso gisa, organoa ontzi esteril batean sartzen da, eta hori ere, era berean, poltsa bikoitz esteril batean sartzen da, zeina edukiontzi isotermiko batean jarriko den garraiatu ahal izateko. Gainera, izotza daukan soluzio hotz batez inguratzen da, behar den tenperaturari eutsi ahal izateko. Prozesu konplexu horren guztiaren ondoren, organoa prest egongo da transplantea egingo den ospitaleraino eraman ahal izateko.\nOrganoa ateratzeko oniritzia emateko agiria\nOrganoa ateratzeko baimena ematea dagokion arduradunak, edota horretarako ordezkaritza duen pertsonak, agiri bat egin beharko du, non aurreko atalak agertuko diren berariaz\nHildakoaren edo haren ordezkaritza legala betetzen duten pertsonen borondatearen gaineko egiaztapenak.\nFamiliarrei informazio eman zaie, betiere inguruabar objektiboek hori galarazi ez badute, eta azken egoera hori gertatzen bada jakinarazi egin behar da.\nHeriotza egiaztatu eta ziurtatu egin da, eta baimen agiriari aipatu heriotza egiaztagiri medikoa gehituko zaio.\nHeriotza istripuz gertatu denean edo tartean ikerketa judiziala egiten ari bada, epailearen baimena lortu behar da.\nOrgano ateratzea egingo den zentroa horretarako baimena izan behar du, eta baimen horren indarrean egon behar du.\nEmaileak murrizketak ezar ditzakeela kontuan hartuta, jakinarazi egin behar da zein organotarako ez den baimenik ematen.\nHeriotza egiaztatu duten medikuen izena, abizenak eta kualifikazio profesionala jakinarazi behar da, eta egiaztatu egin behar da mediku horietatik inor ez dela organoak ateratzeko edo transplantea egiteko taldeko kide.\nOrgano bakoitzarentzako itxaron zerrenda\nItxaron zerrendan onartutako pazienteak 2002an\nTransplantea egiteko itxaron zerrendan dauden pazienteak 2002/12/31n\nLegeriaren arabera Espainiako herritar guztiak organo emaileak dira, salbuespen bakarrarekin: hildakoaren familiak bere organoak erauzteari uko egin diezaioke horien beharra duen beste pertsona bati transplantatzeko. Soilik gorpuen %1 da egokia organoak emateko, beraz oso garrantzitsua da hildakoen familiakoak organoak emateari uko ez egitea, baldin eta gorpuak horretarako egokiak badira.\n<< Aurreko orrira joan: Zer motatako emaileak daude eta nolakoa da organoa emateko prozesua?


AGUR ETA OHORE FORTUN!\nHemendik eta urtea bukatu arte baditugu zenbait berri pixkanaka plazaratzen joango garenak, batzuk gozoak baina beste batzuk ez hainbeste; lehenik eta behin berri garratz batekin gatoz.\nIzan ere 2008az geroztik kide izan dugun Fortunek taldea uzteko erabakia hartu zuen duela aste batzuk. Inaxio Agararen zulo itzela betetzera batu zitzaigun adiskide irundarra, eta gutariko bat izaki 'Hero Mantra' diska grabatu genuen elkarrekin bai eta 74 kontzertu eman ere, horietako asko ahaztezinak izango direnak (2010eko azaroan Psilocybenean emandakoa kasu!).\nHonen bestez betiko sextysexers familia txiki honetako partaide izango zaren horri Agur eta Ohore!\nEta piztia berriz zutituko da... adi seinaleari!


Zuberoa eta Nafarroa, protagonista aste hasierako Korrikaren bidean | Pays Basque | Naiz\nPAYS BASQUE | Korrika 20\nZuberoa eta Nafarroa, protagonista aste hasierako Korrikaren bidean\nZuberoan ekin dio asteari Korrikak, baina arratsaldean Nafarroara itzuli dira lasterkariak. Goizaldean iritsiko da Gipuzkoara. Lehenago, Orokieta inguruan, 1012. lekuko aldaketan Nafarroako AEK kideek eginen dute kilometroa, Aitziber Sarasolaren omenez, 23:46ean.\nNAIZ|03/04/2017|1 commentaire Mis à jour à:\nMauleko auzapeza den Michel Etxebestek ere Korrikan parte hartu du. (Bob EDME)\nZuberoarako bidean harrapatu du egunsentiak 20. Korrika. Hara iritsi aurretik, ordea, Donapaleun Kilimon joaldun elkarteak egin du 858 kilometroa, bertako Herriko Etxearekin batera. 10.00ak jo gabe zeudenean iritsi dira korrikalariak Maulera.\nUrdinarbetik eta Muskilditik igaro da ostean, eguerdian Donaixtira iritsi da. Hala, 14.13an Ainhizen bete du bere kilometroa Akitania-EAE-Nafarroa euroeskualdeak. Ondoren, Baigorritik Nafarroa Garaia zapaldu dute berriz lasterkariek, 953. lekuko aldaketarekin batera, 17.30ak aldera.\nBaztanen zehar izan dira Iruñerriko AEKko ikasle eta irakasleak ere, Legasan, iluntzeann.\nHainbat kilometro eginda, Baztan atzean utzi eta Basaburuan jada, Orokieta inguruan, 1012. lekuko aldaketan Nafarroako AEK kideek eginen dute kilometroa, Aitziber Sarasolaren omenez, 23:46ean.\nGoizaldean, aldiz, Larraunen izanen da Korrika eta hamaika herri zeharkatuko ditu. Irurtzunera, esaterako, 03:14ean ailegatuko dira korrikalariak, eta Lekunberrin 05:00etan izanen dira. Gipuzkoako mugara heltzear, Betelu, Araitz eta Atalluko herritarrek Korrikaz gozatzeko aukera izanen dute, 13. ediziotik izan ez duten aukera, ondoren lekukoa Tolosaldeko biztanleei uzteko.\nNafarrek agur ez, gero arte baizik esanen diote Korrikari, apirilaren 8an itzuliko da-eta azken kilometroak egiteko.\nOrreagatik Garazira eta bertatik Baionara, Korrika\nXiberoatik landa, Nafarroako bidean dago Korrika\nLuzaiden bat eginik, zubia zeharkatzeko\nTornado bizi bat Ipar Euskal Herria korrika zeharkatzen ari da\nEndika exprime al máximo a un Urriza que se ha hecho con su séptima txapela (30-27)\nPincelada de Racing y festival de Exeter, dos caminos para llegar a la final de la Champions Cup\nGirona, hezur gogorregia IDK Euskotrenentzat (63-81)


Toledoko Itunaren murrizketen aurkako elkarretaratzea egingo da larunbatean | Mondraberri Arrasateko Ataria\nHasiera Albisteak Toledoko Itunaren murrizketen aurkako elkarretaratzea egingo da larunbatean\nToledoko Itunaren murrizketen aurkako elkarretaratzea egingo da larunbatean\nArrasateko jubilatuen eta Pentsiodunen Elkarteak deituta, otsailaren 13an bilkura bat egingo da, ‘Toledoko Itunaren murrizketei ez’ lelopean. Elkarretaratzea 12:30ean hasiko da Herriko plazan. Bertaratzen diren guztiek maskara eraman beharko dute, segurtasun-distantzia mantenduz.\nAstelehenero bezala, pentsiodunak beste behin ere bildu dira gaur eguerdiko 12:00etan Herriko plazan. Hau da irakurri den testua:\n“Emakume pentsiodunok agintari neoliberalek aurrekontuetan betikotu egiten duten genero-arrakala pairatzen dugu.\nPentsioetan dagoen alde %34koa da, Gizarte Segurantzaren datuen arabera. Emakumeen pentsioen %20 soilik dira 1.000 eurotik gorakoak, batez beste. Emakumeen pentsioen ia erdia alarguntza-pentsioa da, 755 euro batez beste. Batez bestekoek diru-sarrera askoz txikiagoak izatea ezkutatzen dute, ia beti pentsiodun zaharrenak, pobrezia-arrisku handiagoa dutenak eta baliabide gutxiago dituztenak.\nLangile klaseko emakume pentsiodunok nekatuta gaude esaten digutelako erretirodunen, alargunen eta pentsio ez-kontributiboen pentsio murriztu hauek 1.080 euroraino (kopuru hori Europako Gutun Sozialak gomendatzen du, eta justizia sozialekoa da) osatzeko dirurik ez dagoela. Horrelako pandemia batekin, 2021erako aurrekontu publikoek gizartearen eskaerei erantzun behar diete, hau da, zerbitzu publikoak nabarmen hobetu behar dituzte eta herritarrek eskura dituzten baliabideak bermatu. EAEko aurrekontuek, beren eskumenen esparruan, arazo horiei erantzun behar diete. Ezin da esan lau haizetara ez dela murrizketarik egongo, egunez egun sufritzen ari garenean.\nEAEko 2021eko aurrekontu-proiektuaren datuen eta zifren irakurketa labur batek esaten digu ez duela balioko sortzen dugun aberastasunarekin bat datozen bizi-baldintzak bermatzeko. Era berean, fiskalitatean uko egiten zaio erreforma integral bati.\nBeste urte batez, historiako aurrekonturik sozialena balitz bezala saltzen digute, gastu sozialaren eta osasun-gastuen zifrak manipulatuz, aurreko urteetako aurrekontuak baino txikiagoak direnean.\nMurrizketak atzera bota daitezke, justizia sozialeko aurrekontuak egin daitezke, dirua dagoelako egin daiteke!\nLau euskal herritarretatik bat pobrezia-arriskuan edo horretan murgilduta dagoela, gastu militarretan, hutsik dagoen Supersur bat, erabilgarritasunik gabeko abiadura handiko tren bat, 400 milioiko tunel baxu bat egiteko bideratzen duten milaka milioi diru publiko. Iruzurra eta zerga-ihesa ahalbidetzen dira. EAEra iritsiko diren Europako 13.000 milioi funtsetatik, Confebasck eta CEOE patronalek kontrolatzen dute ia diru guztia.\nEskatzen dugu EAEn aurrekontu-partida bat ahalbidetzea Gutxieneko Pentsioa 1080 eurora arte osatzeko.\n1.200 euroko Gutxieneko Soldata eskatzen dugu, pentsio duina lortzeko.\nEmakumeok aurrera!! Kalera!!


Play jokoa Colorful billiard Online:\nJoko hau oso erraza da, zure aurrean bat igerilekua taula, cue eta pilotak, hit pilotak koloretako cue beraz erori poltsikoan sartu dituzte eta, beraz, apur bat gehiago pilotak bota bere aurkari aurka irabazteko saiatu behar baduzu. Baina, saiatu aurkariaren jokalari ona delako behar duzu, beraz, ez da erraza izango irabazteko! Praktika apur bat, eta arrakasta izango duzu! . Play jokoa Colorful billiard konektatuta.\nTekniko jokoa Colorful billiard ezaugarri\nGame Colorful billiard gehitu: 24.08.2014\nJokoa jokatzen: 1165 aldiz\nBezalako jokoa Colorful billiard Jokoak\nDeskarga jokoa Colorful billiard\nEmbed Joko Colorful billiard zure web orrian:\nJokoaren txertatu Colorful billiard zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Colorful billiard, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Colorful billiard-rekin, baita ere, jokoa jokatu zen:


Merkaturatzaileak eta ikaskuntza automatikoa: azkarragoa, azkarragoa, eraginkorragoa | Martech Zone\nMarketinak eta ikaskuntza automatikoa: azkarragoa, azkarragoa, eraginkorragoa\nAsteazkena, apirila 17, 2013 Larunbatean, maiatzaren 16, 2015 Lara Albert\nHamarkadetan A / B probak erabiltzen dituzte merkaturatzaileek eskaintzen eraginkortasuna zehazteko erantzun-tasak gidatzeko. Merkaturatzaileek bi bertsio aurkezten dituzte (A eta B), erantzun tasa neurtzen dute, zehazten dute irabazlea, eta gero eskaintza hori guztiei entregatu.\nBaina, onar dezagun. Ikuspegi hau motela da, neketsua eta ezin zehatzagoa, batez ere mugikorrera aplikatzen duzunean. Mugikorren merkaturatzaile batek benetan behar duena testuinguru jakin batean bezero bakoitzarentzako eskaintza egokia zehazteko modu bat da.\nMugikorreko harpidedunek erronka paregabea dute haiekin harremanetan jartzeko eta ekintza bultzatzeko modu egokiena identifikatzeko orduan. Mugikorreko erabiltzaileen testuinguruak etengabe aldatzen ari dira, eta haiekin noiz, non eta nola parte hartu behar den zehaztea zaila da. Erronka areagotzeko, mugikorreko erabiltzaileek pertsonalizazio maila handia espero dute beraiekin gailu pertsonalaren bidez harremanetan jartzeko orduan. Beraz, A / B ikuspegi tradizionala - denek jasotzen duten lekua irabazlea - merkaturatzaileentzat eta kontsumitzaileentzat motz geratzen da.\nErronka horiei aurre egiteko - eta mugikorren potentzial osoa ezagutzeko - merkaturatzaileek portaera azterketa eta erabaki automatizatuak aurrera eramateko gai diren big data teknologietara jotzen dute bezero bakoitzarentzako mezu egokia eta testuinguru egokia zehazteko.\nHori eskalan egiteko, baliatzen ari dira makina ikaskuntza. Ikasketa automatikoak datu berrietara egokitzeko gaitasuna du - horretarako berariaz programatu gabe - gizakiak hurbildu ezin dituen moduetan. Datuen meatzaritzaren antzera, ikaskuntza automatikoa datu kopuru masiboen bidez bilatzen du eredu bila. Hala ere, giza ekintzarako ikuspegiak atera beharrean, ikaskuntza automatikoak datuak erabiltzen ditu programaren ulermena hobetzeko eta ekintzak automatikoki egokitzeko. Abiadura kontrol automatikoan A / B probak dira funtsean.\nGaur egungo mugikor merkaturatzaileentzako joko aldatzailea izatearen arrazoia da ikaskuntza automatikoak mezu, eskaintza eta testuinguru ugariren probak automatizatzen dituelako, eta gero zehazten duena norentzat, noiz eta non funtzionatzen duen ondoen. Think A eta B eskaintzen ditu, baina baita E, G, H, M eta P testuinguru ugarirekin batera.\nIkasketa automatikoa egiteko gaitasunekin, mezuak bidaltzeko elementuak erregistratzeko prozesua (adibidez, noiz bidali ziren, nori, zein parametro eskaintzarekin, etab.) Eta eskaintzaren erantzun elementuak automatikoki erregistratzen dira. Eskaintzak onartzen diren edo ez, erantzunak iritzi gisa harrapatzen dira eta gero optimizatzeko eredu automatizatu mota desberdinak bultzatzen dituzte. Iritzi-begizta hau beste bezeroei eskaintza beraren ondorengo aplikazioak eta bezero berberei beste eskaintzak doitzeko erabiltzen da, etorkizuneko eskaintzek arrakasta izateko aukera handiagoa izan dezaten.\nAsmakizunak ezabatuz, merkaturatzaileek denbora gehiago eman dezakete sormenez pentsatzen zerk ematen dien balio gehiago bezeroei balio hori nola eman edo noiz entregatu.\nGaitasun paregabe hauek, datu handien prozesamenduan, biltegiratzean, kontsultetan eta ikaskuntza automatikoan egindako aurrerapenek ahalbidetuta, mugikorren industrian punta-puntakoak dira egun. Abangoardiako operadore mugikorrak erabiltzen ari dira portaeraren inguruko ikuspegi interesgarriak formulatzeko, baita bezeroen portaeran eragina duten marketin kanpainak erakartzeko ere, fidelizazioa hobetzeko, txandak murrizteko eta diru sarrerak izugarri igotzeko.\nTags: ab probakeskaintza datuakGlobiakmakina ikaskuntzaprobak\nFreebase: pertsona, leku edo gauzen datu basea\nApirila 18, 2013 at 4: 12 AM\nOso interesgarria da mugikorrak dakartzan erronkei buruz eta merkaturatzaileek ordenagailu ahalmena nola erabiltzeko gai diren bi aukeretako bat ez ezik, aukera askoren bat aurkezteko. Bezero egokiei mezu egokia helaraztea. Aurrera begirako pentsamendua eta teknologiaren erabilera eraginkorra.\nApirila 19, 2013 at 2: 18 AM\nTeknologiaren joera berriekin ona da gertatzen ari denarekin eguneratuta egotea eta zure produktuak merkaturatzeari buruzko ezagutza izatea. Informazio bikaina, maite duzu zure artikulua!


Kontzeju taberna ustiatzeko emakida berria - Berriak - Elduain\nInprimatu Kontzeju taberna ustiatzeko emakida berria\n2020ko maiatzaren 25ea egindako ohiko bilkuran, Udalbatzak Elduaingo udaletxean dagoen Kontzeju tabernaren zerbitzua arautuko duen baldintza ekonomiko administratibo berezien plegua onartu zuen, zerbitzu honen lizitazio irekiaren deialdia egiteko.\n1. Esleitzen duen entitatea:\na) Erakundea: Elduaingo Udala.\nb) Espedientea tramitatzen duen arloa: Idazkaritza Kontu-hartzailetza.\na) Elduaingo udaletxearen azpiko solairuan dagoen Kontzeju Taberna izenez ezagutzen den jatetxe-taberna zerbitzua eta ustiaketa, emakida administratibo izaeraz esleitzea. Egoitza eta zerbitzua segidan azaltzen diren elementuek osatzen dute: Sukalde hornitua, jantokia, taberna, biltegia, komuna publikoak eta etxebizitza.\n3. Tramitazioa eta esleitzeko prozedura:\n4. Kanona hileko: 150 € (BEZ a kanpo).\na) Behin-behinekoa: 1.000 €.\nb) Behin betikoa: 1.000 €.\n6. Agirien aurkezpena: Iragarkia Gipuzkoako ALDIZKARI OFIZIALEAN argitaratzen den hurrengo egunetik zenbatzen hasitako hamabost laneguneko epean.\nEsleipen prozedura, lizitazioan parte hartzeko betebeharrak, utzi beharreko bermea eta gainerako argitasunak, onartutako pleguan jasotzen dira, Elduaingo Udalaren bulegoetan interesa izan dezaketen pertsona guztiei pleguaren kopia banatu eta xedatutakoaren berri emango zaielarik, eskaintza ekonomikoaren eredu orriarekin batera.


Euskadiko Orkestra Sinfonikoaren estreinaldi hunkigarria Parisko Théâtre des Champs-Élyséesen | Euskadiko Orkestra Sinfonikoa\n‹22 Urtarrila, 2020Paris eta Istanbul: Euskadiko Orkestraren Nazioarteko estreinaldi bikoitza 2020an\n›28 Urtarrila, 2020Urtarrilaren 29ra aurreratu du Euskadiko Orkestrak ‘Lurra’ programaren Donostiako bigarren kontzertua\nMusikaren historiako estreinaldi handien lekuko izan den agertokira igotzea, Igor Stravinskyren Udaberriaren sagaratzea kasu, zirragarria da eta esperientzia musikal paregabea ere bai. Hala bizitu zuten atzo Euskadiko Orkestrako musikariek, Robert Treviño beren titularra buru zutela. Antzoki honetaz gozatzeko aukera izan zuten eta, aldi berean, Orkestra bizitzen ari den une musikal bikaina erakusten jakin izan zuten.\nRavelekin ireki zuten, konpositorearen Ziburuko jatorriari egindako keinu batean, Rapsodie espagnole eta La Valse interpretatuz. Irudimen tinbriko handiz eta kolore orkestral ugariz idatzita daude bi obrak, eta berehala erakarri zuten ikusleen interesa. Bigarren zatian, Orkestrak Mahlerren Lurraren kantari ekin zion. Konpositorearen bizitzako aldi mingarrienetako batean konposatutako obra da, eta bizitzaren gozamenak ospatzen eta galeraren eta heriotzaren inguruan gogoeta egiten duten sei abesti biltzen ditu. Lehen mailako bi interprete mahleriarrek kantatu zituzten bertsoak: Jennifer Johnston mezzosopranoa eta Corby Welch tenorra. Théâtre des Champs-Élysées antzokian debutatzeko lan zail hau aukeratu izana Robert Treviñok orkestraren gaitasuna eta forma ona erakusteko duen asmoak azaltzen du. Denek batera talde ona osatu zuten, eta Mahlerren partiturak eskatzen duen heldutasun interpretatiboa maila musikal handiarekin erakutsi zuten.\nPublikoa oso aditua eta adeitsua izan zen, eta Treviñok batuta jaitsi zuen arte ez zituen ‘bravo’-ak oihukatu. Orduan bakarrik, Lurraren kanta lanaren amaierako mugimenduak uzten duen isiltasuna eta baitaratzea txalo-zaparrada luzeek hautsi zuten aretoan, "Orkestraren soinu boteretsuak eta musika kalitateak" harrituta. Treviñok bere presentzia eskertzeko baliatu zuen momento hau, baita Orkestraren estreinaldiak Parisen erbesteko lehen Eusko Jaurlaritza izan zenetik 80 urte betetzen diren unearekin bat egiten duela azaltzeko ere. Baina, batez ere, unea baliatu zuen "euskal kulturaren eta dituen musikari handien lagin" hau poztasunez erakusteko. Ravelen Rapsodie espagnoleren azken mugimenduaren errepikapenak Euskadiko Orkestra Sinfonikoaren ibilbidean jada historikoa den kontzertu bat amaitzeko balio izan zuen.\nErakundeen presentzia eta euskal komunitatea\nEuskadiko Orkestra beti aritzen da kultur enbaxadore lanetan, eta euskal kulturaren ikusgarritasuna zabaltzen eta indartzen du kanpoan. Horri buruz mintzatu zen Joxean Muñoz Eusko Jaurlaritzako kultura sailburuordea, eta hark, Oriol Roch Orkestraren zuzendari nagusiarekin batera, Espainiak Parisen duen enbaxadoreari, Fernando Cardererari, harrera egin zion antzokian. Enbaxadoreak, melomano aitortua, laudoriozko hitzak baino ez zituen izan Orkestrarentzat, eta "bertutetsua eta boteretsua" zela adierazi zuen. ELGAko eta UNESCOko beste ordezkari instituzional batzuez gain, Xabier Bindel Leizaola agurtzeko aukera egon zen, Jesús María Leizaolaren biloba, 1960tik 1978ra erbestean Eusko Jaurlaritzako lehendakari izandakoa. Ikusleen artean Parisko Euskal Etxeko kideak agurtzeko aukera ere izan zen.\nEstreinaldiaren ostean, Andris Nelsonsek zuzendutako Vienako Orkestra Filarmonikoak eta Philharmonia Orchestrak, Esa Pekka Salonenekin, hartuko dute lekukoa. Eta garrantzi handiko beste epizentro kultural batera, Istanbulera, zuzenduko du bere nazioarteko erronka berria, datorren martxoaren 9an.\nParis, Théâtre des Champs-Élysées, urtarrilak 25, 20:00\nklasesInithtml not-front not-logged-in no-sidebars page-node page-node- page-node-51954 node-type-noticia i18n-eu lang-eu section-berriakklasesFin


Erlojua - Noticias de Gipuzkoa\nkarmele jaio 27.03.2020 | 01:29\nEsan dezaket egun hauetan zeregin asko ditudala, baina hala ere, zereginak beste modu batera egiten hasi naiz. Arropa balkoian eskegitzea, adibidez. Beti korrika eta presaka egiten dudan zerbait, bat batean, nigan arrotza den halako kaden-tzia batekin egiten hasi naiz. Arropak eskegitzeari bere zeremoniatxoa eskaini nahiko banio bezala. Galtzerdiak eta kamisetak modu askotara eskegi daitezkela konturatuta bezala, ondo pentsatzen dut pieza bakoitza non jarri. Zein zeinen alboan, zein aurrean zein atzean. Kolore eta tamaina ezberdinetako piezekin artelan bat egiten nagoela sentitu dut uneren batean. Ezinezko eszena krisi honen aurreko nire bizitzan.\nAitaren erlojuak eta konfinamendu egoera honek halako tempo ezberdin bat ekarri dute etxera, aitak erloju hori soinean zeraman garaikoa, pentsatu dut. Eta gogoratu dut argazki zahar bat. Bertan nire aita agertzen da, hogei urte izango ditu, beste gazte ba-tzuekin batera, Lekeitioko moilan eserita itsasoari begira, ezer berezirik egin gabe, begira besterik ez. Denborarekin adiskidetuta bezala.\nAitaren erlojuari begiratu diot berriz ere. Orratzak geldi, hamabiak eta bost minututan. Noiz gelditu zen denbora hura? Inoiz bueltatuko da? Utziko al diogu bueltatzen hau guztia bukatzen denean?\nBaserritarren "alternatiba berria" birusaren aurrean.


Palmira Julia Tello - Wikipedia, entziklopedia askea.\nMadril, 1920ko irailaren 2a\nMadril, 2016ko urtarrilaren 16a (95 urte)\npolitikaria eta propagandista\nPalmira Julia Tello Landeta, Tellito edo Amaya Tello ezizenez ere ezaguna, (Madril, 1920ko irailaren 2a - Ib., 2016ko urtarrilaren 16a), espainiar errepublikaren aldeko propagandista eta milizianoa izan zen.\n1.2 Gerra ondoren\nMadrilgo Cuatro Caminos auzoan jaio zen. 14 urterekin Alderdi Komunistako militante egin zen.\nGerratea[aldatu | aldatu iturburu kodea]\n1936ko altxamendu militarra gertatu zenean, Gazteria Sozialista Bateratuan izena eman zuen, eta bertako errepublikaren aldeko propaganda taldeko kide bezala militatu zuen. Herriz herri, milizietan parte hartzeko dei eginez mitinak eman zituen.\n1936ko urriaren 31n, milizianoz jantzita agertzen zen bere argazki bat Estampa aldizkari ezagunaren azalean agertu zen . Geroago, Thaelman brigadari lagundu zion hainbat frontetan.\nFrontean hil zen soldadu errepublikazale batekin ezkondu zen.\nGerra amaitu zenean, Alacantera joan zen ihes egiteko itsasontzi bat hartzeko asmoarekin, baina lekurik ez zegoela eta Madrila itzuli behar izan zuen. Ezagutu ez zezaten, izena aldatu zuen, Lazaro Landeta, Telloren aitona, Bilboko Buiako baserri batekoa zen, eta honen ohoretan, eta Dolores Ibarruriren alabak bezala, Amaya euskal izena hartu zuen beretzat.\n1939an, Las Trece Rosas fusilatu zituztenean, eta polizia frankista bere bila zebilela jakin zuenean, Madil utzi eta Zaragozara alde egin zuen. Bertan, modista bezala lan egin zuen. Ciriaco Parraga, margolari erretratugilea ezagutu zuen. Bikotea Bilbora joan zen bizi izatera. Parragak, Perdimos la guerra izeneko obran, Tello irudikatu zuen begirada galdua zuela.\n1960ko hamarkadan, Begoña auzoko bere etxean Euskadiko Alderdi Komunistako ezkutuko bilerak ospatu ziren, eta Euskadi Roja aldizkaria editatzen zen.\n↑ (Gaztelaniaz) Rafael, Patricia. (2018-01-23). «Tellito, la miliciana que reclutaba y alentaba a las tropas republicanas» Vice Noiz kontsultatua: 2020-04-02.\n↑ «Palmira Julia Tello Landeta» www.ehk.eus Noiz kontsultatua: 2020-04-02.


Debagoieneko hondakinen gaikako bilketa % 80,85ekoa izan da maiatzera arte - Debagoiena - Goiena.eus\nXabi Gorostidi 2016-07-12 15:41\nElgetako, Eskoriatzako, Bergarako eta Debagoieneko gaikako bilketaren datuak emateko prentsaurrekoa egin dute gaur goizean. Bertan, datuek hobera egiten jarraitzen dutela adierazi dute, leku gehienetan %80tik gora egoteraino.\nGaur goizean, Mankomunitateko egoitzan egindako agerraldian, Elgetako, Eskoriatzako, Bergarako eta Debagoieneko ordezkariek hondakinen gaikako bilketaren datuak eman dituzte. Datu gehienek hobera egin dute orokorrean, eta herritarrak zoriondu dituzte lorpenagatik.\nDebagoiena mailan 2016ko urtarriletik maiatzera gaikako bilketa %80,85ekoa da. Iazkoa maila baino hiru puntu altuagoa eta Gipuzkoako baino %30 puntu altuagoa. "Gure datuak ezin daitezke Gipuzkoakoekin alderatu. Gipuzkoa mailan bost puntu igotzea, ezin daiteke gure bailarako igoerekin konparatu. %80tik gorako bilketa mailan zaudenean, edozein igoera txikik asko balio du. Beste maila batean ari gara" adierazi du Unai Elkoro Debagoieneko Mankomunitateko lehendakariak.\nHorretaz gain, Ecoembes erakundeak Debagoieneko 2015eko datuen txostena kaleratu du. Bertan, ontzi arinen eta paper-kartoien birziklapenaren xehetasunak azaltzen dira. 2014tik hona ontzi arinen bilketa %32,22 igo da eta paper-kartoiena aldiz %14,5. 2015ean Debagoieneko biztanle bakoitzak 28,2 kilo ontzi arin eta 33,6 kilo paper-kartoi birziklatu ditu. Ontzien kasuan, EAEko datuaren bikoitza da (14,2 kg) eta Espainia mailakoaren hirukoitza (8,9 kg).\nIngurugiroko onurez gain, ondo birziklatzeak baditu onura ekonomikoak ere. Datu on horiei esker, ontzi eta paper-kartoien birziklapenak eragiten dituzten diru sarrerak %22,1 egin dute gora. 2014ean 787.727 eurokoak izan ziren eta 2015ean, aldiz, 961.712 eurokoak. Horri esker hondakinen tasak bere horretan mantentzea lortuko dela uste dute Mankomunitateko ordezkariek\nHerrika, denek lortu dute daturik onena maiatzean. Bergarako kasuan, %83,81ko bilketa maila lortu dute maiatzean. 2016ko batezbestekoa %82,47koa da. Iazko datuarekin alderatuta bi puntu eta erdi hobeagoa da. "Ez dugu inoiz horrelako gaikako bilketa maila alturik izan eta oso pozik gaude. Sistema aldaketak erosotasuna ekarri die bergararrei eta horrek datuek gora egitea eragin duela uste dugu. Herritarren lana goraipatu behar da eta eskerrak eman behar zaizkie lortutako emaitzengatik" adierazi du Elena Letek.\nElgetan ere datuak onak dira. Datu onena maiatzean lortu dute %83,21eko mailarekin eta urteko batezbestekoa 80,21ean kokatzen da. Iazko datua baino ia hiru puntu handiagoa. Sebas Arantzabal ingurumen zinegotziak herritarrak zoriondu ditu eta aipatu du Gipuzkoa mailan era horretako datuak lortuz gero, erraustegia ez litzatekeela beharrezkoa izango.\nEskoriatzako kasuan, iazko batezbestekoarekin alderatuta % 0,3 egin du behera. Kontuan izan behar da apirilean sistema aldaketa egin berri dutela. Hala ere, "apiriletik maiatzera bilketa datuak puntu bat egin du gora" azaldu du Jose Ramon Zubizarretak.\nIngurumena Bergara Elgeta Eskoriatza